Cochinchina Artxiboak - Vietnamgo Lur Santua Ikasketak\nLA COCHINCHINE kategoriak Frantziako kolonia garaian Cochinchina herrialdea aurkeztu zuen artikuluak biltzen ditu.\nLongxuyen probintzia Chaudoc, Rachgia, Cantho, Sadec eta Tanan probintziek dute muga eta 120.432 ha-ko azalera hartzen du Cochin-Txina mendebaldean.\nTayninh probintziak 450.000 hektareako azalera du eta iparraldean eta mendebaldean Kanbodiarekin lotzen du, hegoaldean Giadinh, Cho Lon eta Tanan probintziekin eta ekialdean Saigon ibaiarekin.\nBaria probintzia Cochin-Txinaren ekialdean dago.\nBentre probintzia bi uhartek osatzen dute: Minh uhartea, Co Chien eta Hamluong ibaien artean kokatuta dagoena. Iparraldea Vinhlong-ena da eta Bao uhartea, Hamluong eta Balai artean.\nHatien probintziako hiriburua hiribildu erreka baten sarreran dago, Siam golkoan, Cochin-Txina kostaldearen ipar-mendebaldean, eta Kanbodiako mugatik 6 km.\nRachgia probintzia, 235.000 biztanle. Buruz buruko herria Rachgia edo Vinh Than Van.\nBaclieu probintzia 8 ° 30 eta 9 ° 30 latitudearen artean kokatzen da iparraldean, eta 102 ° 20 eta 104 ° longitudea ekialdean.\nTravinh probintzia iparraldean Co Chien probintzian dago muga.\nSoctrang probintziak 238.000 hektareako azalera du eta horren zati guztiak erabiltzekoak dira, eta ia arroaren laborantzapean dago.\nCochin-Txina ipar-mendebaldean kokatuta dago, Chaudoc probintzia iparraldean eta mendebaldean Kanboko Erresumarekin dago muga.\nGaurko Bisitak: 108\nAzken 7 Eguneko Bisitak: 2,089\nBisita guztiraak: 271,844


Elena Ferrante - Wikipedia, entziklopedia askea.\nNapoli, 1943 (78/79 urte)\neleberrigilea, idazlea, gidoilaria eta itzultzailea\nL'amore molesto (en)\nThe Days of Abandonment (en)\nThe Lost Daughter (en)\nFrantumaglia: a Writer's Journey (en)\nThe Lying Life of Adults (en)\nThe Story of a New Name (en)\nThose Who Leave and Those Who Stay (en)\nThe Story of the Lost Child (en)\nElena Ferrante (Napoli, 1943) italiar idazle bat da. Estatu Batuetako Time astekariak munduko 100 pertsonarik eragintsuenen artean sartu zuen 2016. urtean.\nOso iritzi zabaldua da Elena Ferrante, berez, goitizen bat dela; izan ere, oso informazio gutxi dago idazle honi buruz. Zenbaiten teoria da Domenico Starnone idazle eta gidoilaria izan daitekeela, edo Goffredo Fofi kazetari eta literatura-kritikaria; beste susmo bat da Anita Raja itzultzaile eta Domenico Starnoneren emaztea dela goitizenaren atzean ezkutatzen den idazlea. Hipotesi hau asko indartu zen 2016an, Sole24ore egunkariak argitaratutako artikulu baten ondorioz, zeinean Ferranteren liburuak plazaratzen dituen argitaletxearen diru-mugimenduak erabili baitziren tesi hori oinarritzeko.Artikulu hau oso kritikatua izan zen literatura-munduan pribatutasunaren kontrako erasoa izateagatik. Urte berean, 2016ko abenduan Espainiako El Mundo egunkarian Tommaso Debenedetti kazetariak idazlearekin ustez egindako elkarrizketa bat argitaratu zuen, zeinetan Ferrantek onartu egiten baitzuen Raja zela; baina Ferranteren argitaratzaileek berehala gezurtatu zuten albiste hori. Dena dela, beste hainbat lekutan Anita Rajaren izena atera ondoren, askok uste dute egiazki bera dela Elena Ferrante goitizena erabiltzen duen pertsona.\nIdazle honek argitaratu zuen lehen eleberria L'amore molesto (1992) izan zen, hainbat literatura-saria irabazi zuena eta Mario Martonek zuzendutako film batera eraman eta Canneseko zinemaldiaren 48. edizioan lehiatu zena. Hurrengo liburua, I giorni dell'abbandono (2002) Viareggio Sariko finalista izan zen, eta Veneziako zinemaldira aurkeztu zen beste film bat bihurtu zen Roberto Faenza zine-zuzendariaren eskutik. La frantumaglia izenburua duen liburuan (2003), Ferrantek bere idazle esperientzia jasotzen du.\n2006an, La figlia oscura izeneko eleberria argitaratu zuen; baina haren literatura-lanik ezagunenak 2011tik aurrera argitaratu ditu, L'amica geniale tetralogiako lehen liburukiarekin; euskaraz, Adiskide paregabea izenburuarekin argitaratu du Igela argitaletxeak 2015ean, Fernando Reyren itzulpenarekin. Bigarren liburukia Storia del nuovo cognome (2012) da (euskaraz, Abizen berriaren historia, Igela argitaletxea, Fernando Rey itzultzailea); hirugarrena, berriz, Storia di chi fugge, 2013an argitaratua (euskaraz, Ihesi doana eta gelditzen dena, Igela argit., Miren Iriarteren itzulpena). Sorta honetako azken liburukia 2014an argitaratu zuen Storia della bambina perduta izenburuaz; euskaraz, Ume galduaren historia (Igela, 2016), F. Reyren itzulpena.\n↑ El Mundo egunkaria. Anita Raja, la mujer que seguramente sea Elena Ferrante. (Noiz kontsultatua: 2016ko urriak 4).\n↑ Claudio Gatti. (2016ko urriak 2). «Ecco la vera identità di Elena Ferrante» Il Sole-24 Ore.\n↑ La notizia giornale.\n↑ http://www.igela.eus/?product=ume-galduaren-historioa[Betiko hautsitako esteka]\nWikimedia Commonsen badira fitxategi gehiago, gai hau dutenak: Elena Ferrante\nOrriaren azken aldaketa: 24 uztaila 2021, 18:27.


Artiumek ekoitziriko bi erakusketa, Lleida eta Madrilen ikusgai | El Correo\nZurekinArtiumek ekoitziriko bi erakusketa, Lleida eta Madrilen ikusgai\nArtiumek ekoitziriko bi erakusketa, Lleida eta Madrilen ikusgai\nMadrilgo Mexikoko Institutuan 'Kartografia likidoak' erakusketa dago ikusgai asteartetik. / Kulturklik\n'Uztailak 38 - urriak 27' aurreko larunbatean inauguratu zen Lleidako Paneran, 'Kartografia likidoak' Madrilgo Mexikoko Institutuan ireki zuten asteartean. Horietaz aparte, 'Espazioaren barrea (Guernica)' apirilaren 13an inauguratuko dute Palmako Casal Solleric aretoan\nELCORREO.COM Viernes, 23 febrero 2018, 00:41\nArtiumek, Gasteizko Arte Garaikideko Zentro-Museoak, duela gutxi ekoitziriko bi erakusketa Lleidan eta Madrilen dira ikusgai eta hirugarren bat Palman erakutsiko dute. Hain zuzen, Juan Perez Agirregoikoaren 'Uztailak 38 - urriak 27' aurreko larunbatean inauguratu zen Lleidako Paneran, 'Kartografia likidoak' Madrilgo Mexikoko Institutuan ireki zuten asteartean eta Jose Ramon Amondarainen 'Espazioaren barrea (Guernica)' apirilaren 13an inauguratuko dute Palmako Casal Solleric aretoan.\nGasteizko museoaren arduradunek nabarmendu dutenez, bere ekoizpenek beste kultur zentro batzuetan pizten duen interesa islatzen dute hiru erakusketek. «Horri esker, Arabako museoan egindako lana kanpoan ezagutarazten da eta, gainera, ekimenak diru sarrerak ekartzen dizkio Artium Fundazioari», adierazi dute.\n'Uztailak 38 - urriak 37' Juan Perez Agirregoikoa artista donostiarrak orain arte egin duen erakusketa handiena da. 1990etik Parisen bizi den artistak «begirada zorrotz eta kritikoa» egin die ideologiari, erlijioari, kapitalismoari, hezkuntzari eta kulturari, eta «garraztasunez» jorratzen ditu gaiok. Erakusketa 2017ko apirilaren 13tik irailaren 17ra bitartean egon zen Artiumen, eta joan den larunbatean zabaldu zen Lleidako Centre d'Art La Panera zentroan. Arte garaikidea sortzen eta erakusten den kataluniar zentro ospetsua da La Panera, eta gaur egun Cèlia Del Diego du zuzendari.\nBestalde, Madrilgo Mexikoko Institutuan 'Kartografia likidoak' erakusketa dago ikusgai asteartetik, ARCO azokarekin bat eginez. Erakusketa elkarlanean ekoitzi dute Artiumek, Mexiko Hiriko Carrillo Gil Museoak eta Garapenerako Nazioarteko Lankidetzako Agentzia Espainiarrak. 2017ko urriaren 6tik aurtengo otsailaren 11ra ikusgai egon den erakusketan orainaren zeharkako berrikuste bat egin da, Zygmunt Bauman filosofo, soziologo eta 'modernotasun likidoa' kontzeptuaren sortzailearen postulatuetatik abiatuta.\nAzkenik, Palmako Centro de Arte Casal Solleric zentroan Jose Ramon Amondarainen 'Espazioaren barrea (Guernica)' erakusketa egongo da ikusgai apirilaren 13tik ekainaren 17ra. Artiumek Donostiako San Telmo Museoarentzat ekoitzitako erakusketa da, joan den azaroaren 24an inauguratuzen eta otsailaren 25era arte zabalik egongo da. Pablo Picassoren margolan ikonikoenaren inguruko Amondarainen bigarren egitasmo handinahia izan da. 2012an egin zuen lehendabizikoa Artiumen: 'Denbora eta premia (Guernica)'.\nHARREMAN IRAUNKORRA Goya: gorte ilustratuaren analisi psikologikoa


Kontuak ematea funtsezkoa da garapen iraunkorreko helburuak lortzeko\nGiza eskubideei buruzko Nazio Batuetako adituen ustez, gaur egun nazioarteko komunitatean eztabaidagai diren garapen iraunkorreko helburuek giza eskubideei buruzko arauetan oinarrituta egon behar dute, eta beharrezko bitartekoak izan behar dira kontuak emateko, haien betetzeari dagokionez. Hori da orain dela gutxi ateratako adierazpen baten ondorio nagusia.\nNazio Batuetako giza eskubideei buruzko itunetarako organoetako presidenteek, gainera, hau esan dute:\n• Informe de Síntesis del Secretario General (SG) loturan, garapen iraunkorreko helburuak lortzeko ardura nabarmentzen da. Presidenteek uste dute hori oso positiboa dela, eta ahalegin gehiago egin behar direla ildo horretan.\n• Presidenteek bere egiten dute idazkari nagusiak estatu kideei esandakoa, hau da, garapen iraunkorreko helburuen berrikuspen teknikoa egin behar dela, asmo handikoak, neurgarriak eta lortzeko modukoak izan daitezen. Era berean, ziurtatzeko bat datozela nazioarteko egungo arauekin eta giza eskubideen aldeko organoek diotenarekin.\n• Estatu kideek egungo lan-metodoak erabili behar dituzte; adibidez, Nazio Batuetako Giza Eskubideen Batzordearen Aldizkako Azterketa Unibertsala.\n• Enpresek eginkizun garrantzitsua betetzen dute, eta kontuak eman behar dituzte.\nGiza eskubideen alde:\n• Estatu kideek areagotu behar dute garapen iraunkorreko helburuak giza eskubideen ildoan jartzeko ahalegina, bat etor daitezen. Adibidez, garapen iraunkorreko helburuek adierazpenak egiteko, elkartzeko eta bakean biltzeko funtsezko askatasunen babesa barne hartu behar dute.\n• Aurrerapena neurtu egin behar da, funtsezko askatasunak eta eskubideak babesteko.\n• Diskriminaziorik gabeko berdintasun-ikuspegia funtsezkoa da genero-arloan eta herrialdeen artean berdintasun-helburuak lortzeko. Hori oso aurrerapauso garrantzitsua da.\nPuntu nagusiak behean daude laburbilduta, eta hemen dago informazio gehiago: www.ohchr.org/EN/NewsEvents/Pages/DisplayNews.aspx?NewsID=15505&LangID=E (ingelesez).


Laborategiko segurtasun arloko oinarrizko gomendioak - Zientzia eta Teknologia Fakultatea - UPV/EHU\nLaborategiko segurtasun arloko oinarrizko gomendioak/\nLaborategiko segurtasun arloko oinarrizko gomendioak\nLaborategien, tailerren eta landa-lanen praktiketan, horietako irakasle arduradunek Lan Arriskuen Prebentzioaren printzipioak aplikatzeko eta horiek garatzean jardunbide egokien kodeak betetzen direla zaintzeko ardura izango dute. Irakasle arduradunak laborategirako sarbidea mugatu eta kontrolatuko du, eta horrek muga hori gauzatuko du saiakuntzak martxan jartzen direnean, ikasleren batek segurtasun arloko oinarrizko gomendioak betet zen ez dituenean edo inguruabarrek hori gomendatzen dutenean.\nOro har, erabilgarri dauden segurtasun elementuetara ohitu (su-itzalgailuak, mahukak, segurtasun dutxak eta begiak garbitzekoa non dauden jakin behar da), eta larrialdietarako irteera nagusien jakinaren gainean egon behar da; izan ere, irteera horiek errespetatu, eta beharrezkoak ez diren objektuek horiek oztopatzea eragotzi behar da.\nNorbera babesteko ekipamenduak (NBEak)\nIrakasleek aginduta, segurtasun betaurrekoak erabili beharko dira. Ikasleek babes pertsonal hori eskuratzeko ardura izango dute.\nDerrigorrezkoa da bata erabiltzea, eta ikaslea hori eskuratzeaz arduratuko da. Bata itxita egongo da beti, eta ezin da erabili laborategitik kanpo. Laborategian gomendatzen da oinetako itxiak (eta ez sandaliak) janztea eta lentillarik ez erabiltzea. Irakasleak adierazten duenean, eskularruak erabiliko dira eskuak babesteko. Ile luzea bilduta egongo da beti.\nEz jan eta ez edan laborategian. Laborategitik irten baino lehen, eskuak garbitu behar dira beti.\nProduktuen, hazkuntzen eta materialen erabilera\nProduktu kimikoak, hazkuntzak eta abar erabiltzeko orduan, irakasleen gomendioei jarraitu behar zaie.\nEz da etiketarik gabeko produkturik edo hazkuntzarik erabili behar, ezta produktu edo hazkuntza baten ordez beste bat ere. Arrisku handiena sua da. Ahal den guztietan, beharrezkoa da laborategian sugar irekiak egotea eragoztea.\nEgoera txarrean dagoen kristalezko materiala erabiltzeak istripuen arriskua areagotzen du.\nLan arloko baldintzak\nGarbi eta txukun egon beharko da, gauza pertsonalik (liburuak, berokiak, poltsak eta abar) edo behar ez den ekiporik gabe.\nEdozein isuri mota berehala jakinarazi behar da. Isuritako produktu kimikoak, hazkuntzak eta abar berehala batu eta kendu behar dira, ezarritako protokoloei jarraituta.\nBaimenik gabeko saiakuntzak\nEz da inoiz egin behar irakasleek baimendu gabeko saiakuntzarik, ezta saiakuntzarik martxan utzi ere, ikuskapenik gabe.\nEkipoen eta gailuen erabilera\nEz dira erabili behar, nola funtzionatzen duten ondo jakin gabe. Zalantzarik badago, galdetu irakasleei.\nHondakinak kentzeari dagokionez, jarraitu irakasleen adierazpenei.\nBereziki sentikorrak diren pertsonak\nOsasun arazoren bat badaukazu edo haurdunaldian edo edoskitzaroan bazaude, jarri harremanetan Prebentzio Zerbitzuko Osasun Arloarekin zure zalantzak argitzeko (946013186).\nSegurtasunaren inguruko informazio gehiago


Santa Katalina jaiak asteburua girotzera datoz Mundakara - Busturialdeko Hitza : Busturialdeko Hitza\nSanta Zezili Eguna atzean utzi ostean, Santa Katalina Eguneko ospakizunek ordezkoa hartuko dute Mundakan. Santuaren eguna domekan bada ere, asteburu osorako egitarau zabala prestatu dutela nabarmendu du Mundakako Udalak, herriko elkarteen laguntzagaz.\nModu horretara, zapatuan, santuaren bezpera egunean, hasiko dira herrikoak ospakizunekin.\nBezpera egunean goizean goizetik batuko dira mundakarrak herriko plazako arkupeetan. Nola ez, dagoeneko tradizio handikoa bilakatu den pil-pil erako Makailao Txapelketaren kazolak prestatuz emango diote hasiera jaiei. Horrela, dagoeneko 34. aldiz egingo duten txapelketako partaideek eguerdira arte plaza kazolen aroma zoragarriaz beteko dute.\n13:00ak arte izango dute makailaoa prestatzeko denbora, ordu horretan aurkeztu beharko baituzte kazolak. Txapelketaren antolatzaileek puntualtasuna eskatu dute, jarraian epaimahaiak txapeldunak hautatu eta irabazleentzako sarien banaketa hasiko dutela iragarri dute-eta.\nMakailaoa izango da zapatu goizeko protagonista Mundakan.\nBazkalduta, arratsaldean ere zer edo zer egin izango dute Mundakako gazte zein nagusiek. Iluntzea iristerakoan, ume eta gaztetxoek ederto pasatzeko aukera edukiko dute, plazan buruhandiak ibiliko baitira etxeko txikien atzetik.\nOndoren, santakatalinak musikaren doinuekin beteko dira, herriko txistulariak kalejiran irtengo baitira. Hortik berriz herriko plazara igaroko dira, musikagaz jarraituz Arima Cool Tour disko festak hartuko du herriko erdialdea.\nGauean jai giroa Santa Katalinako baseliza ondoko plazatxora pasako da. Bertan, herriko Txilipetxeruek Kultur Elkarteak antolatuta, Etxekalte eta Radio Guerrilla taldeen doinuekin rock kontzertuak eskainiko dituzte.\nSanta Katalina Eguna, domekan. Santuaren eguna domekan izanda, ospakizunekin jarraituko dute herrikoek. Goizean Santa Katalinako plazatxoan haurrek jolastu eta ondo pasatu ahalko dute, beraiei zuzendutako jolasekin. Udaleko arduradunek jakinarazi dutenez, euria eginez gero jolasak abenduaren 8ra atzeratuko dituzte, Txakoli Egunera, hain zuzen ere.\nEguerdian Katalin Deuna baselizan santuaren eguneko meza nagusia egingo dute, udalbatzagaz batera. Bukatutakoan, baselizan kanpoan dantzari eta txistulariek herriari zuzendutako ohorezko aurreskua egingo dute, eta jarraian sardina erreak salda beroagaz batera banatuko dituztela iragarri du udalak.\n10:00. 34. Makailao Txapelketaren hasiera plazako arkupeetan.\n13:00. Kazolen aurkezpena.\nOstean, sari banaketa.\n18:30. Buruhandiak plazan.\nIluntzean, txistularien kalejira Santa Katalinako plazatxotik irtenda.\n19:30. Arima Cool Tour disko festa herriko plazan.\n20:00. Etxekalte eta Radio Guerrilla taldeen kontzertuak, Santa Katalinako plazatxoan.\nAzaroak 25, domeka. Santa Katalina Eguna:\n10:30. Txistularien kalejira herriko plazatik hasita.\n11:30. Umeentzako jolasak Santa Katalina plazatxoan. Euria eginez gero, abenduaren 8ra atzeratuko dituzte.\n12:00. Meza nagusia Katalin Deuna baselizan, udalbatzagaz batera.\nOstean, ohorezko aurreskua eta sardina erreak salda beroagaz.


Oñatiko VII. Bertso Txapelketa egingo da aurten. — Oñatiko udala\nOñatiko VII. Bertso Txapelketa egingo da aurten.\nBi kanporaketa eta finalekoa jokatuko dira eta 12 bertsolarik parte hartuko dute. Izango da berritasunik, herritarrek proposatutako gaiak batuko dira.\nEta horretarako kaxak, asteburu honetan bertan jarrik dira hainbat taberna eta lokaletan. Azaroa eta abenduan zehar ospatuko da Oñatiko VII. Bertso txapelketa hau.\nAzaroaren 29an eta abenduaren 6an jokatuko dira kanporaketak, Antixeneko Gaztetxean eta Arranon. Finala, berriz, abenduak 20 Gaztelekuan.\n12 bertsolarik parte hartuko dute: Urko Arregi, Egoitz Aizpuru, Urko Egaña, Maider Arregi, Iñaki Olalde, Xabier Paskual, Ander Lizarralde, Gontzal Belategi, Gorka Larrea, Joseba Lasagabaster, Josu Igartua eta Andoni Goitia. Kanporaketa bakoitzean arituko den seikotea zehazteke dago oraindik.\nBaina bertsozaleen partaidetza ere bultzatu nahi da eta horretan datza Oñatiko VII. Bertso txapelketaren berritasuna, herritarren gai proposamenak jasoko baitira. Antolatzaileek ez dituzten proposamen zehatzak bakarrik eskatzen. Ideiak, egoerak edo bururatuko kasuak ere jaso nahi dituzte. Horrela, ahalik eta parte hartze handiena sustatu nahi da. Gero, txapelketako gai jartzaile taldea arduratuko da herritarrek proposatutako gaiak eta ideiak moldatu eta saioetara txertatzeaz.\nAste bukaera honetan jarriko dituzte gai proposamenak uzteko kaxak Ongi, Boga, Aloña, Pako, Izarraitz, Antixenako Gaztetxe, Arrano eta Artxubi tabernetan. Gaur jarri eta azaroaren 16 arte egongo dira.\nProposamenak eskertzeko herriko produktuez osatuta otarre bat zozkatuko da parte hartzaile guztien artean.\nArgazkia: 2012ko txapelketa (Bertso eskola)


Paraguay | Bizitza 'solo' da\nUr bariko ur-jauziak\n2009/06/28 2009/07/14 / oinetako\t/ Iruzkin 1\nIguazu; han sentitu nuena hitz bakarrarekin definitu beharko banu, desengainua aukeratuko nuke. Beroa bilatu eta hotza aurkitu, eguzkia topatu nahi eta euria, ur-jauzi ikaragarriak espero eta txorrotada meheak jaso… laburbilduz, garai txarra aukeratu genuen hara joateko.\nKataratak Argentina eta Brasil arteko mugan daude, muga hirukoitza deritzon lekutik (Paraguay, Brasil eta Argentina elkartzen diren tokia) kilometro gutxira. Berez guaranien jatorrizko lurraldea da eta aspaldiko sarraskietan milaka hil zituzten arren beren kultura, hizkuntza eta ohiturei (oinutsik dabiltza euria egin arren) eutsi egiten diete oraindik ere, ahal duten neurrian.\nJende gehiena ur-jauziengatik doa hara, Argentinako aldera edo Brasilgora, Puerto Iguazu edo Foz do Iguaçura. Garai berean sortu ziren hiri biak baina Foz do Iguaçu modu basatian hazi da azken hamarkadetan eta bere biztanleria Puerto Iguazukoa baino hamar aldiz handiagoa da. Kataratak Iguazu ibaian daude %20 Brasilen eta gainerakoa Argentinan, hortaz, Brasilgo bisita Argentinakoa baino askoz laburragoa da, egun erdian lasai asko egiteko modukoa.\nEgun sikatea sufritzen ari dira Brasilen eta, ondorioz, ur-jauzien emaria ohi baino baxuagoa da, ibaiak emariaren %20 daramala azaldu ziguten basozainek. Tokia harrigarria da, oihan tropikala, animaliak (tukanak, koatiak everywhere!!!), hezetasuna, baina nik ez nuen espero beste gozatu, gehiago espero nuen. Dena den, ez dezala inork pentsa hara joatea ez duela merezi, ezta gutxiago ere,… aurreikuspenak labur geratu ziren, besterik ez.\nLa garganta del diablo delako tokia bai, hori pilo bat gustatu zitzaidan, arroilatik behera doan ur kopuru izugarriak egiten duen zarata la ostia da eta haizeak gorantza daraman urak blai-blai eginda uzten zaitu euritakorik edo txubaskerorik eraman ezean.\nHan egonda egin daitekeen beste gauza bat: Paraguayra pasa eta punta-puntako material elektronikoa merke-merke erosi (guk ez genuen aukera pasatzen utzi). Argazki makinak, ordenagailuak, bideokamarak, iPod-ak, pendrive-ak… deneeeeetarik dute Ciudad del Esten. Hori bai, tokia ezagutzen duen norbaitekin joan beharra dago, bestela edozer gauza lor daiteke bilatzen denaren ordez.\nParaguayko bigarren hiririk handiena da eta egia esan, bigarren hiririk handiena horrelakoa bada, ez dut pentsatu nahi nolakoak izango diren besteak… hori da hori kaosa eta jende mordoa. Goizeko hamaiketan kaleak leporaino eta Brasiletik Paraguayra sartzeko zubia kolapsatuta. Herrialdea soilik sal-erosketatik sustengatzen dela dirudi, Ekialde Hurbileko eta Asiako herrialde asko lez.


Etxebizitza %8 inguru garestituko da 2007an, zenbait analistaren arabera. | Consumer\nEtxebizitza %8 inguru garestituko da 2007an, zenbait analistaren arabera.\nEz dute uste prezioek KPIaren hazkunde-erritmoari jarraituko diotenik\nEtxebizitza %8 inguru garestituko da Espainian datorren urtean, zenbait analistaren aurreikuspenen arabera. Izan ere, analistek bat egiten dute sektorearen dezelerazio txiki batean, eta hori ere eraikuntza-jardueraren moderazioan islatuko da.\nCaixa Catalunyako Ikasketa Zerbitzuko adituek adierazi dutenez, etxebizitzen prezioaren hazkundea “ziurrenik” egonkorra izango da, eta “nahiz eta goranzko joera izango duen”, “leuna” izango da, eta “%8 ingurukoa”.\nC.B. aholkularitzatik Richard Ellisek dio, halaber, etxeak “%8 inguru” igoko direla 2007ko lehen hiruhilekoan, nahiz eta herrialdeko zenbait tokitan %10etik gorako gehikuntzak izaten jarraituko duten, “puntualak” izango baitira.\nHala ere, higiezinen prezioek Kontsumoko Prezioen Indizearen (KPI) hazkunde-erritmoari jarraituko diote 2007an. Egoera hori ez da gutxienez bi urte barru gertatuko, CB Richard Ellis-en arabera.\netxebizitza hazkuntza precio-eu


Bermeoko Araneko kiroldegiko kirol ekintzetako gogobetetze maila 8,51 puntutakoa da\nBermeoko Araneko kiroldegiko ekintzetan parte hartzen dutenen batez besteko gogobetetze maila 8,51koa da. Bermeoko Udalaren Kirol Patronatuak kirol ekintzetako erabiltzaileen artean egindako bi inkesten arabera, lurreko ekintzen parte-hartzaileen batez besteko gogobetetze maila 8,51 puntutakoa da, eta uretako ekintzen parte hartzen dutenena, berdina, 8,51koa, hain zuzen ere.\nIrune Ormaetxeak, Bermeoko jarduneko Kirol Saileko zinegotziak, azaldu duenez, bi inkesta egin dira; alde batetik, lurreko kirol ekintzen asetasun maila ezagutzeko, eta, bestetik, uretako kirol ekintzena.\nAzpimarratu duenez, inkesta horiekin kirol ekintzetako erabiltzaileen gogobetetze maila ezagutu nahi da, kudeaketa hobetzeko helburuarekin. Horretarako, hainbat alorrei buruz galdetu zaie jardueretako parte-hartzaileei; besteak beste, ekintzei buruzko informazioa, izena emateko prozedura, antolaketa, kopurua, ordutegia eta prezioari buruz. Horrez gain, kirol zerbitzuak gomendagarriak diren galdetu zaie, besteak beste.\nLurreko kirol ekintzen asetasun maila\nLurreko kirol ekintzen kasuan, galdera guztietan lortutako puntuazioa 5,99tik gorakoa izan da; eta 9,16 izan da puntuaziorik altuena. Monitoreen gaitasun profesionalak jaso ditu 9,16 puntu eta 5,99 puntu prezioari buruz egindako galderak.\nErabiltzaileak 7,75 puntu eman ditu izena emateari buruz egindako galderari eta kanpainari buruzko informazioari buruzko galderak 7,34 puntu izan ditu. Ikastaroak antolatzeko moduari, ordutegiari eta kirol guneei (tenperatura, antolamendua, akustika) buruzko galderek, 7,03; 6,75; eta 6,26 puntu jaso dituzte, hurrenez hurren.\nKirol zerbitzuak gomendagarriak diren galdetzerakoan 8,15 puntu eman dituzte erabiltzaileek, eta kirol gunearen garbitasunak 6,19 puntu izan ditu. Bermeoko Kirolaren Udal Patronatuko langileek eskaintzen duten arretari buruz galdetzerakoan 8 puntu eman dituzte.\nAurten bi galdera berri gehitu dituzte. Batetik, Udal kirol patronatuak egiten dituen gizarte jarduerek (pila bilketa, herri lasterketaren jasotako dirua dohaintzan eman…) eraginik duten galdetu dute eta galdera horrek 6,83 puntu izan ditu; eta, bestetik, eskainitako zerbitzuek irudi berritzailea duten galdetu dute, eta kasu horretan, 6,76 puntu eman dituzte erabiltzaileek. Orokorrean, gogobetetze mailaren batez bestekoa 8,51 puntu izan da.\nUretako kirol ekintzen asetasun maila\nUretako kirol ekintzen inkestan galdera guztietan lortutako puntuazioa 6,69tik gorakoa izan da. Kirol guneari buruzko galderak 6,69 puntu izan ditu eta, kasu honetan ere, monitoreen gaitasun profesionala izan da gehien baloratu dena, 8,86 punturekin, hain zuzen ere.\nKirol zerbitzuak gomendagarriak diren galdetzerakoan 8,32 puntu eman dituzte erabiltzaileek, eta kirol gunearen garbitasunak 6,73 puntu izan ditu. Izena emateko prozedurari buruzko galderak 7,35 puntu izan ditu. Ikastaroak antolatzeko moduari, ordutegiari eta prezioari buruzko galderek, 7,29; 7,33; eta 6,96 puntu jaso dituzte, hurrenez hurren.\nBermeoko Kirolaren Udal Patronatuko langileek eskaintzen duten arretari buruz galdetzerakoan 8,46 puntu eman dituzte erabiltzaileek. Uretako ekintzen kasuan ere, lehen aipatutako bi galdera berriak egin dituzte. Gizarte jardueren (pila bilketa, herri lasterketaren jasotako dirua dohaintzan eman…) eraginari buruzko galderak 7,48 puntu izan ditu; eta, bestetik, eskainitako zerbitzuen irudi berritzaileari buruzkoak, 6,85 puntu. Orokorrean, kasu honetan ere, gogobetetze mailaren batez bestekoa 8,51 puntu izan da.\nOrmaetxeak adierazi duenez, datu horiek “oso onak” dira, eta “erabiltzaileak eskainitako zerbitzuekin pozik daudela adierazten dute”; eta “kirolarien asebetetze maila mantentzeko eta hobetzeko lanean jarraitu behar” dela gaineratu du.


Tresna-barra adimenduna | Androidea\nAplikazio edo tresna erabilgarriak, zalantzarik gabe, asko aurki ditzakegu Google Play dendan, hala ere ataza-barra adimenduna Ziurta dezaket horrelako aplikazio erabilgarri gutxi aurkituko ditugula.\nZeregin barra adimentsua, uneoro erraztu eta jartzeaz gain eman gehien erabiltzen ditugun aplikazioakGuztiz konfiguragarria eta aldagarria da bere alderdi guztietan eta hori guztia aplikazioaren doako bertsioan.\nOso ondo ari naizen aplikazioa oso aplikazio arina eta funtzionala da, Android multiataza azaleratuko duen aplikazioa eta horrekin egunerokoan benetan gehien erabiltzen ditugun aplikazioetara azkar sartuko gara.\nAplikazio hau, nola ez, bestela, izenari erantzuten dion aplikazioa Hangar - Aplikazio adimendunetarako lasterbidea, Erabat dohainik lor dezakegu Google Play Store dendan, Android aplikazioen denda ofizialean lerro horien azpian.\n1 Deskargatu Hangar - Smart app Shorcout doan Google Play dendatik\n2 Hangar-ek eskaintzen digun guztia jakinarazpen gortinan eta pantaila blokeatuan ataza-barra adimenduna jartzen duen aplikazioa eskaintzen digu\nDeskargatu Hangar - Smart app Shorcout doan Google Play dendatik\nHangar - Aplikazio adimendunetarako lasterbideak\ngaratzailea: Mimic Mugikorra\nHangar-ek eskaintzen digun guztia jakinarazpen gortinan eta pantaila blokeatuan ataza-barra adimenduna jartzen duen aplikazioa eskaintzen digu\nHangar Android-erako ataza-barra adimendun soil bat baino askoz gehiago da, diseinu dotorea eta dotorea duen aplikazioa, gure Android terminalarekin hornitzeaz gain funtzionalitate berri bat jakinarazpen gortina eta blokeo pantailan bertatik egunerokoan gehien erabiltzen ditugun aplikazioetara modu oso oso azkarrean sartzeko aukera izango dugu, beste aukera interesgarri batzuk ere ematen dizkigu, hala nola funtzionalitate bat, zeinetan jakingo dugun zehazki zenbat denbora erabiltzen ari garen. egun osoan gehien erabiltzen ditugun azken aplikazio edo aplikazio horietako bakoitza.\nHau funtzionalitate gehigarria eguneroko Android-en erabiltzen ditugun aplikazio bakoitza erabiltzen ari garen denbora kontrolatzeko, gure telefonoarekin igarotzen dugun denbora kontrolatzeko tresna oso ona izateaz gain, gehien erabiltzen ditugun aplikazio horien erabilera-denborari buruzko datuak jakiteko aukera ematen digu, batek baino gehiagok egingo lituzketen erabilera-datu batzuk jakitea harritu zaitez Android telefonoan egun osoan zehar ematen duen denbora jakiten badute.\nHangar deskargatutako aplikazioa bera irekitzea bezain erraza da, ataza-barra adimenduna gaitzen du eta gure gustura konfiguratzen du ataza-barran bistaratzeko ikonoen tamaina edo kopurua, ataza-barrako orrialde kopurua. baita nahi badugu ere lerro bakarreko modua edo bi lerro moduko goitibehera.\nHonetaz guztiaz aparte ere badaukagu ezarpenak ataza-barra adimendunaren kokapena eta kolorea aldatzeko edo ataza-barra adimendun honetako ikonoen estiloa aldatzeko ikono pakete bat erabili ahal izateko aukera.\nAplikazio honek zure Android terminalean zer erabil diezazukeen galdetzen baduzu, begiratu mezu honen hasieran utzi dizudan bideoa eta bertan azaltzen dut zertarako balio duen, bere konfigurazio posible guztiak eta zein ondo dauden funtzionatzen du aldatu azken aplikazioen artean azkar.\nArtikuluaren bide osoa: Androidea » Android aplikazioak » Tresna-barra adimenduna\nClaudio diaz esan zuen\nKaixo, egun on, Argentinakoa naiz, izugarri gustatu zait horma papera, nola lor dezaket?\nErantzun Claudio Diazi


Atez ateko hondakin bilketa sistemaren alde egin du aretxabaletar talde batek - Aretxabaleta - Goiena.eus\nAtez ateko hondakin bilketa sistemaren alde egin du aretxabaletar talde batek\nMirari Altube 2014-03-21 16:09\nAretxabaletar taldea elkartu zen atzo iluntzean Arkupen, Udalak abian jarriko duen atez ateko bilketa sistemari babesa emateko. Eta herritarrak animatu zituzten bilketa sistema berria ezagutzera eta probatzera.\nAretxabaletarrek oso harreman estua izan dutela natur ingurunearekin gogorarazi dute Arkupen elkartutako herritarrek. Hain zuzen, zero zabor filosofiarekin bat egin duten herritarrak dira, eta hondakinak jasotzeko Udalak jarriko duen atez ateko bilketa sistemari babesa emateko agerraldia egin zuten atzo.\nAurrerapausoa eman beharra\nDiote naturarekin harremana galduaz joan direla herritarrak urteek aurrera egin ahala eta errespetua ere galdu dela. Hala, natur ingurunea eta baliabideekiko errespetua sustatzeko herritar guztien parte hartzea behar-beharrezkoa izango dela gogorarazi dute, eta aurrerapauso bat ematera animatu dituzte.\n"Hondakinak gutxitu, berrerabili eta birziklatzeko apustua egiten dugu. Norabide horretan bat egiten dugu Udalak onartu berri duen hondakin bilketa sistemarekin. Gure ustez hondakinen arazoa konpontzeko zera egin behar da: hondakin gutxiago sortu; ahalik eta gehien berrerabili; eta ahal den guztia birziklatu. Gaur arte bosgarren edukiontziak bere ekarpena egin du eta orain beste aurrerapauso bat emungo da, gaikako bilketa tasak igoteko asmoarekin".\nAtez ateko bilketan parte hartzera animatu\nHondakinen kudeaketa arazo bihurtu dela gogorarazi dute gainera, eta eskuarteko erronka handia dela. Horregatik kezkatuta eta konprometituta dauden herritarrei dei egin die: "Naturarekin kezkatuta eta konprometituta dauden herritarrei deia luzaketan diegu, hondakinen arazoari planteatutako irtenbide honetan parte hartzera. Aretxabaletarrok Udalak proposatutako sistema berriarekin arduraz jokatuko dugulakoan, ahalegin bat egiteko prest gaude? Seguru baietz".\nEta hori guztia diote aurreko belaunaldietatik jasotako ondare naturala hurrengoei ere behar bezala transmititzea guztien eginbeharra delako. Horregatik saiakera egin eta konfiantza izateko eskatu diete herritarrei


Bide berdeak | Consumer\nAbandonatutako trenbideak bizikletaz edo oinez ibiltzeko bide bihurtu dira\nEkoturismoa modan dago. Landa etxeei, atseden hartzeko etxeei eta Done Jakue Bidea edo Zilarrezko Bidea bezalako ibilbideen gorakadari beste ekimen bat gehitu behar zaie: bide berdeak. Zerbitzuz kanpo dauden trenbide-trazadurak birgaitzeko eta bizikletaz edo oinez ibiltzeko ibilbide atsegin bihurtzeko proposamena da. Espainiako Trenbideen Fundazioak koordinatzen du programa, 1993an, garai hartako Herri Lan, Garraio eta Ingurumen Ministerioak, eta, gaur egun, Ingurumen Ministerioak, ADIFek, RENFEk eta FEVEk egiten dute lan bertan, autonomia-erkidego, diputazio, udal, txirrindulari-talde, ekologista eta herritarren kolektiboen partaidetzarekin.\nIbilbideak egokiak dira adin guztietako pertsonentzat eta mugikortasun fisiko mugatua dutenentzat, eta seguruak dira errepideetatik urrun daudelako.\nEspainian 70.000 kilometro linea daude utzita edo inoiz erabili gabe. Ahaztutako azpiegitura horiek balio kultural edo ekologiko handiko bazterrak zeharkatzeko balio dute. Beraz, motorrik gabeko turismoa eta bizikletaren kultura sustatzeko apustua da, eta, bide batez, herri landatarren bizitza suspertzeko aukera eman du. Atzera egiten ari diren edo erdi-abandonatuta dauden herri txiki horiek erakargarri turistiko hori erabiltzen ari dira jatetxeak, landa-etxeak, ekomuseoak, zaldi gaineko ibilaldiak eta abar biltzen dituen eskaintza garatzeko.\nEkimenak landa-eremuak berpiztu ditu, jatetxe, landa-etxe, ekomuseo, zaldi ibilaldi eta abarren eskaintza egiten baitute.\nGainera, ibilbide horiek bi abantaila dituzte antzeko beste batzuen aldean: adin guztietako eta mugikortasun fisiko mugatuko pertsonentzat egokiak dira, eta seguruagoak dira errepideetatik urrun daudelako.\nOrain arte, trazadura zaharretako ia 1.550 kilometro 64 bide berdeetan egokitu dira. Horretarako, erakundeek 50 milioi euro inguru inbertitu dituzte. Ekimen hori aitzindaria izan da gure herrialdean, eta, horren ondorioz, Bide Berdeen Europako Elkartea sortu da. Dagoeneko 8 herrialdetako 24 kide ditu. Espainiako proiektu honek hainbat sari garrantzitsu jaso ditu, hala nola NBEren Habitat Programaren Jardunbide Egokien Nazioarteko Saria edo WWF-Adenaren Panda 2006 Saria, erakundeen ingurumen-komunikazioko ekimen onenarentzat.\nBide Berdeek (www.ffe.es/viasverdes) orri bat du. Bertan, probintzia bakoitzeko ibilbideak zehazten dira, eta horietako bakoitzean, ibilbide horien luzera, zoladura-mota eta erreklamazio natural eta kultural garrantzitsuenak aipatzen dira. Ibilbide bakoitzera nola iritsi ere azaltzen du atariak, eta mapak eta hainbat argitalpen eransten ditu.\nberdeak bide berdeak bideak etxeak ibilbideak


Espainiako etxeen% 45ek banda zabaleko Interneterako sarbidea zuen 2008. urtearen amaieran, Eurostaten arabera. | Consumer\nEspainiako etxeen% 45ek banda zabaleko Interneterako sarbidea zuen 2008. urtearen amaieran, Eurostaten arabera.\nKonektatuta dauden etxeen kopuruak EB-27 unitatearen batez besteko %48 inguru egiten du gora\nEurostat Europako Batasuneko Estatistika Bulegoaren (EB) datuek erakusten dutenez, Ekonomia Azterlanen Institutuak (IEE) jakinarazi duenez, Espainiako etxeen % 45ek banda zabaleko Interneterako sarbidea zuen 2008ko amaieran. Horrek eb-27ko bataz besteko% 48aren inguruan kokatzen du gure herrialdea. Gainera, Madrilgo Erkidegoak (% 58) Espainiako mailarik altuena lortu du.\nAurrera egin da Internetera konektatutako etxeen kopuruan, nahiz eta oraindik urrun dagoen 2009ko Eskualdeko Urtekariari dagokion sailkapenaren buru diren Europako herrialdeen mailatik. Ranking horren buru Herbehereak eta Danimarka dira (%74); Suedia (%71); Finlandia (%66); Erresuma Batua (%61) eta Belgika (%60). Txostenaren arabera, bi urtean, 2006tik 2008ra, Internetera banda zabalarekin konektatutako etxeen Europako batezbestekoa %30etik %48ra igo da. Sailkapenaren amaieran daude Errumania (% 13), Bulgaria (% 21), Italia (% 31) eta Zipre (% 33).\nEspainiari buruzko datuei dagokienez, alde handiak daude txostenean. Hobekien kokatuta dagoen eskualdea Madrilgo Erkidegoa da, %58ko barneratze-tasarekin, ondoren Katalunia (%53) eta Balearrak (%50). Bestalde, etxeetan banda zabal gutxien duten autonomia-erkidegoak Gaztela-Mantxa eta Murtzia (%36) eta Gaztela eta Leon eta Extremadura (%35) dira.\nbanda zabal datuak hogares-eu Internet-eu sarbide


Hartzaileak: kastaro hau ikasleentzat, arte grafikoen eta, oro har, diseinuaren zaleentzat eta diseinu grafikoko profesionalentzat da, hau da, ikasketak, zaletasunak edo jarduera profesionalak direla-eta CorelDRAW bezalako diseinu-tresna indartsua eta egungoa behar duten pertsonentzat, eta diseinuaren bilakaerarekin eta mundu profesionalean aplikatzearekin zerikusia duten ezagutza interesgarriak dituztenentzat.\nAurreikusitako denbora: Ikastaroaren iraupenari dagokionez, hasierako ezagutzaren araberakoa izango da, bai eta ikasleak ikaskuntzari denbora eskaintzeko duen prestasunaren araberakoa ere; denbora hori 2 eta 3 hilabete artekoa izango da gehienetan.\nBaldintzak: Ikasleak eraginkortasun eta gogobetetze handiagoa izan dezan, informatikako oinarrizko ezagutzak izatea komeni da, Interneten erabilera arina izan dadin, bai eta artxiboekin lan egiteko oinarrizko kontzeptuak ere, bere antolaketarako.\nZiurtatutako orduak: 80


22. Korrikak Pirritx, Porrotx eta Marimotsi egingo deutsen omenaldia Gure Zirkuan egingo da - bizkaie.biz\nBizkaie! 2021-12-03 13:31 Euskerea berbagai\nUrtarrilaren 7an, iluntzeko 19:00etan, Tolosan, omenduko ditue.\nAurrera jarraitzen dabe 22. Korrikagaz lotutako jarduerek. San Telmoko aurkezpenean iragarritako moduan, edizino honek Pirritx, Porrotx eta Marimotots pailazoak omenduko ditu urtarrilaren 7an, iluntzeko 19:00etan, Tolosan, zirkuaren mundu magiko baten barruan, Gure Zirkuagaz alkarlanean.\nAEK-ko arduradunen esanetan, euren ibilbidean euskerearen aurrean adierazo daben konpromisoagatik eta ekinagaitik omentze doguz; eta orainaldiari eta etorkizunari begirako eragileak diralako.\nOmenaldia zirkuko ikuskizunean txertatuko da, eta erabat integrauta egongo da trapezista, malabarista eta pailazoen espirituagaz dino Asier Amondok, Korrikaren arduradunak: Pirritx, Porrotx eta Marimotots betidanik izan dira oso eragile aktibo eta ezin dogu irudikatu eurak omentzeko bestelako modurik.\nEkitaldirako sarrerak Korrikaren webguneko online dendan eskuratu daitekez, abenduaren 9an, 10:00etatik aurrera.\nBeste alde batetik, ekimena iragarteko Korrikak bideo bat argitaratu dau, Pirritx Porrotx eta Marimotots euren eta Iker Galartza Gure Zirkuaren zuzendariaren parte hartzeari esker. Bideoa ikusgai dago hemen.\n34 urte transmisinoa lantzen\nAiora Zulaika, Joxe Mari Agirretxe eta Mertxe Rodriguez (Pirritx, Porrotx eta Marimotots) osotutako pailazo taldea 34 urte dabil Euskal Herriko plaza eta agertokiak alaitzen. Ibilbide horretan eta bestelako baloreren artean, euskerearen transmisinoa landu dabe eta, horren harian, Aitziber Balantzategik, AEKren Artezkaritza Kontseiluaren lehendakariak, 22.\nKorrikaren aurkezpenean aitatu eban: Transmisioa goitik behera (guraso-ume) eta behetik gora (ume-guraso) landu dabe eta zuzeneko eragina izan dabe ume eta guraso askok euskerearen hautua egin deien. Hareek, euren berbakaz, euskereari ekin eutsen, eta eutsi egin deutse.


Euskararen katea eten ez dadin - Bizkaiko Hitza\nEuskararen katea eten ez dadin\nGaur hasi da euskaraz ‘gehiago, gehiagorekin, gehiagotan’ egitea helburu duen Euskaraldia. 2.854 egoitzek izango dituzte ariguneak. 105 herri eta auzo batzorde sortu dituzte.\n2020, azaroak 20 Albisteak, Bizkaia, Gizartea 123\nIritsi da bi astez euskara erdigunean jarriko duen Euskaraldia. Gaur hasita, abenduaren 4ra arte luzatuko da euskara ulertzen duten hiztunen arteko hizkuntza ohiturak aldatzeko ariketa soziala. Ez du edonolako erronka; izan ere, COVID-19ak eragindako pandemiaren ondorioz, ugariak izan dira hizkuntza eskubideen urraketen salaketak. Koronabirusak giza harremanak ere zaildu ditu. Euskaraz aritzeko guneak mugatuta dauden testuinguru horretan abiatu da gaur Euskaraldia. 2018an egin zuten lehen ariketan sakontzea du helburu aurtengoak. Hala adierazi du Arrate Illaro Euskaraldiaren koordinatzaileak. Gaurtik aurrera, euskara “gehiago, gehiagorekin, gehiagotan” egitea lortu nahi dute. Aurtengo leloa ere bada hori.\nAurreko esperientziaren ondoren, berritasunak daude aurten: ahobizi eta belarriprest figurez gain, ariguneak ere sortu dituzte, entitateek parte hartzeko eremuak. Ariguneek euskaraz hitz egiteko aukera bermatzen dute une oro. Euskaraz aritzeko aukera hori entitate barruan edota entitateak herritarrekin duen harremanean bermatuko du.\nEuskal Herrian, guztira, hainbat entitateren 8.309 egoitzak eman dute izena; 2.854 dira Bizkaikoak. Bizkaiko egoitza horietan, 3.884 dira barne ariguneak. Entitate batean ohiko dinamika duten eta kide guztiek gutxienez euskara ulertzen duten taldeek osatzen dute sail hori. Hainbat talde daude horien barruan: sailak, atalak, zerbitzuak… Horietako kideek modu kolektiboan euren arteko hizkuntza ohiturak aldatzeko konpromisoa hartu dute.\nBeste 4.204 kanpo ariguneak dira. Helburu nagusia entitate horiek herritarrekiko dituzten harreman espazioetan euskararen erabilera handitzea da. Horretarako, bermatu behar dute une oro belarriprest edo ahobizi bat egongo dela arreta emateko prest. Era horretako espazioak izango dira, besteak beste, supermerkatuetako kutxak, telefono bidezko arreten arduradunak, edota tabernariak eta dendariak. Batera zein bestera aritzeko, hainbat kooperatiba, enpresa, banka entitate, kirol eta kultura talde, udal sail, eragile zein elkartek eman dute izena. Denera, 32.076 lagun ariko dira buru-belarri Bizkaiko ariguneetan.\nAurtengo beste berritasunetako bat Gaztealdia izan da. Euskal Herriko bederatzi gaztek hartu dute parte, joan den asteko ostegunean hasita, atzora arte. Askotariko profil soziolinguistikoa duten gazteek egin dute astebetez euskara hutsean bizitzeko zer-nolako zailtasunak dituzten aztertzeko ariketa. Horien artean, hiru dira bizkaitarrak: Sodupeko, Deustuko eta Zornotzakoak.\nEuskaraldia herriz herri eta auzoz auzo landu da hilabeteetan. Izan dituzten zailtasunak azaldu ditu Illarok: “Pandemiak eragin handia izan du bai antolaketa prozesuan eta baita Euskaraldia ariketan bertan ere. Euskaraldia herriz herri saretuta dagoen boluntario talde zabal batek antolatzen du”.\nMartxoan batzordeak ariguneak sortzen hastekoak zirela, itxialdia heldu zen, eta batzorde askoren lana eten egin zen. “Itxialdiaren ondoren, asko kostatu da normaltasunez aritzea. Asko dira zailtasunak: jarduerak antolatzeko, kalean batzeko eta batzordeen bilerak egiteko zailtasunak daude. Kostatuta ere pausoak ematen jarraitu dugu, eta, herrietako batzordeen inplikazioari esker, bigarren Euskaraldi hau 421 udalerritan egin ahal izango da, eta 7.000 entitate baino gehiagotan sortu dira ariguneak. Hurrengo Euskaraldietarako oinarri garrantzitsua izango da hau”. Bizkaian, 105 herri eta auzo batzorde sortu dira.\nEuskaraldiaren ariketak berak izango dituen oztopoei buruz ere mintzatu da: “Nabarmena da ezingo dugula izan nahi genukeen moduko Euskaraldia. Gure arteko harremanak oso baldintzatuta eta mugatuta dauden garaian egingo dugu ariketa soziala. Euskal Herriko lurralde guztietan izango ditugu mota bateko edo besteko mugak, eta sortu diren hainbat arigunek ezingo du ariketa egin, ateak zabaldu ezinik egongo direlako. Ariketa egiteko baldintza onenak ez izan arren, hainbat harremani eutsi egiten diegu, eta horietan hizkuntza praktika berriak probatzera gonbidatzen ditugu ahobizi eta belarriprest guztiak”.\nParte hartzeari buruzko datu zehatzak ikusteko itxaron egin beharko da, azkeneko unera arte egon baita izena emateko aukera. 2018an 55.025 ahobizi eta 25.011 belarriprest egon ziren Bizkaian. Kontzientzia hartzea eskatu dute antolatzaileek. “Izena eman duten ahobizi eta belarriprest guztiek euskaraz gehiago, gehiagorekin eta gehiagotan egiteko ariketa kontzientea egitea; hau da, beren hizkuntza praktikei buruzko gogoeta egin eta hizkuntza ohiturak aldatzeko ahalegina egitea”.\n+ Alba Tapanef: “Zenbat eta gehiago ikusi, orduan eta errazagoa da…\n+ Amaia Larruzea: “Nire hautua da. Ez dut inor behartu nahi,…


Washington konderria (Iowa) - Wikipedia, entziklopedia askea.\nWashington konderria (Iowa)\n1.473,28 km2 (%99.63)\n5,4 km2 (%0.37)\nWashington konderria (ingelesez: Washington County) Iowako konderri bat da, Ameriketako Estatu Batuetan. Hiriburua Washington da. 2010eko zentsuaren arabera 21.704 biztanle zituen, Washington kilometro koadroko azaleran.\nWashington konderriak 1.478,68 kilometro koadro ditu. Horietatik 5,4 ura dira. Beste 1.473,28 lurra dira. Biztanleria dentsitatea 14,68 da.\n2010eko zentsoan bizi ziren 21.704 pertsonetatik 21.252 txuriak edo hispanoak dira. Horietatik hispano edo latino kategorian 1.138 dira. 140 beltzak edo afroamerikarrak. 40 amerikar natiboak ziren eta 13 Hawaii edo Pazifikoko irletako natiboak. 72 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 185 pertsonek kokatzen zuten.\nMultimedia: Washington County, Iowa


Fatalismoa | Iritzia | Berria\nLan istripu bat gertatzen denean eta langile bat hiltzen denean, askotan, fatalismoz egiten dira analisiak. «Ezin saihestuzkoa izango zen, gertatu denerako», pentsatzen du askok. Sindikatuek, gehienetan, prekaritatea aurkezten dute lan istripuen errudun gisa, baina hainbeste lan istripu gertatzeak eta hainbeste alditan prekaritatea salatzeak gastatu egiten du argudioa. Eta fatalitatearen ideia nagusitzen da azkenerako: ezin saihestuzkoa zen. Baina zartagin bat sutan jarriz gero, eta olioa berotuz gero, eta eskua barrura sartuz gero, fatalitatetik gutxi dauka horrek, eta arduragabekeriatik asko. Langileak hamabi orduko lan txandetan aritzera behartzea, obra bukatzeko presa sartzea... ez dira fatalitate bat, arduragabekeria baizik. Eta hogei metrotik langile bat erori baldin bada eta ez bada hil, hori ez da zorte kontua. Zartagina sutan jartzea erabaki egin liteke; eta olioa berotzen jartzea ere bai; eta eskua barrura sartzea ere bai.\nMuskizen beste langile bat hil zen atzo, orga batek harrapatuta. Goiz da esateko fatalismoagatik izan den edo utzikeriagatik; ikerketak zerbait argituko du akaso. Anoetako estadioko obran istripua izan zuen langilea ez da hil. Baina horretan fatalitateak baino erantzukizun handiagoa izan du utzikeriak. Eta, batez ere, instituzio publikoen utzikeriak; salaketak ezagututa eta langileak obra horretan nola ari diren jakinda ez duelako esku hartu. Sustoak hartzen dira gero, aurretik neurriak hartzen ez direnean. Ez da fatalismo kontua; ardura kontua baizik.


Martxoaren 30a Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Martxoaren 30a Zodiac Aries is - Full Horoscope Personality\nMartxoaren 30a Zodiac Aries is - Full Horoscope Personality\nMartxoaren 30eko zodiako zeinua Aries da.\ngemini gizona eskorpioio emakumearekin maiteminduta\nSinbolo astrologikoa: Ram. Boterearekin, aberastasunarekin, arrakasta orokorrarekin eta bakearekin batera tentsioarekin lotzen da. Hau da ikurra martxoaren 21etik apirilaren 19ra bitartean jaiotako pertsonentzat Eguzkia Arieseko zodiako zeinuan dagoenean.\nThe Aries Konstelazioa izar distiratsuenak Alpha, Beta eta Gamma Arietis dira 441 gradu koadrotan banatuta Arrainak Mendebaldera eta Taurus Ekialdera. Bere latitude ikusgarriak + 90 ° -60 ° bitartekoak dira, hau zodiako hamabi konstelazioetako bat besterik ez baita.\nAries izena Ram-en latinezko izena da. Grekoz, Kriya da martxoaren 30eko zeinuaren zeinuaren izena. Gaztelaniaz Aries ere erabiltzen da eta frantsesez Bélier erabiltzen da.\nKontrako zeinua: Libra. Hau Aries zodiakoaren zirkuluko zirkuluan zehar dagoen seinalea da. Konfiantza eta aldaketa iradokitzen ditu eta bi hauek lankidetza bikainak direla uste da.\nModalitatea: kardinala. Kalitate horrek adierazten du martxoaren 30ean jaiotakoen izaera gogoetatsua eta bizi-esperientzia gehienei buruz duten xarma eta lurrezkotasuna.\nGobernu etxea: Lehen etxea . Etxe honek zodiako Goranzkoa eta gizabanako baten presentzia fisikoa arautzen ditu. Ekimena eta bizitza aldatzen duten ekintzen etxea ere bada. Horrek Aries energetikoa besteek nola hautematen duten adi egoteko joera duela esan nahi du.\nAginte organoa: martxoa . Planeta honek intuizioa eta zintzotasuna adierazten ditu eta inpultsibotasun izaera ere iradokitzen du. Marte Artizarra den yang aldea edo yina dela uste da.\nElementua: Sute . Horrekin lotura dutenei boterea eta osotasuna ematen die elementua, hala nola martxoaren 30ean jaiotako pertsonei.\nZorioneko eguna: Asteartea . Aries ondo identifikatzen da astearte irabazlearen fluxuarekin, asteartea eta Martek gobernatu zuen arteko lotura bikoizten den bitartean.\nZorioneko zenbakiak: 8, 9, 13, 17, 22.\nleo gizona libra emakumea adiskidetasuna\nInformazio gehiago martxoaren 30eko Zodiac-en behean ▼\nMaitasun Aholkuak Eskorpioiaren Gizon Guztiek Ezagutu behar dituzte\nLurraren txakurraren ezaugarri nagusiak Txinako Zodiako Zeinu\neguzkia taurus ilargian libran\ntaurus gizona jeloskor eta posesiboa\ntaurus gizonak eta libra emakumeak bateragarritasuna maite dute\nuranoa 8. etxean\nmaiatzaren 22an jaiotako pertsonak


OtamotzFrancisco Martin Archives - Otamotz\nEtiketa "Francisco Martin"\nBi-Tartean merkatari elkarteak 500 euroko erosketa balea zozkatu du bere dendetan erosketak egin dituztenen artean. Zozketa Francisco Martin urretxuarrak irabazi du. Aixa fruta-dendan egindako erosketa batek eman dio saria. 500 euroak gaur goizean gastatuko ditu, Bi-Tartean elkarteko dendetan. Judith Garcia bere koinatarekin joan da erosketak egitera. Janaria (Gabonetarako) eta arropa


Luis XVI.a Borboikoa - Wikipedia, entziklopedia askea.\n2Robespierren hitzaldia erregearen aurka\n(«Frantziako Louis XVI.a» orritik birbideratua)\n1791ko irailaren 4a - 1792ko abuztuaren 10a\n17. Andorrako Printzekide Frantsesa\n1774ko maiatzaren 10a - 1792ko abuztuaren 10a\n← Luis XV.a Borboikoa - Napoleon Bonaparte →\n1774ko maiatzaren 10a - 1791ko irailaren 4a\n← Luis XV.a Borboikoa - baliorik ez →\n1757ko uztailaren 15a - 1772\n← Louis d'Orléans, Duke of Orléans (en) - Luis XVIII.a Frantziakoa →\nVersaillesko jauregia, 1754ko abuztuaren 23a\nConcorde plaza, 1793ko urtarrilaren 21a (38 urte)\nMadeleine Cemetery (en)\nMaria Antonieta (1770eko maiatzaren 16a - 1792ko abuztuaren 10a)\nMarie-Thérèse, Duchess of Angoulême (en)\nLouis Joseph, Dauphin of France (en)\nPrincess Sophie of France (en)\nPrincess Marie Zéphyrine of France (en)\nXavier, Duke of Aquitaine (en)\nPrince Louis, Duke of Burgundy (en)\nMarie Clotilde of France (en)\nAlexandre Frédéric Jacques de Masson Pezay (en)\nClaude-François Lysarde de Radonvilliers (en)\nUrrezko Ardi-larruaren Ordenako zalduna (1761eko uztailaren 27a)\nLuis XVI.a (frantsesez: Louis XVI; 1754ko abuztuaren 23a – 1793ko urtarrilaren 21a) Frantziako eta Nafarroako erregea 1774tik 1791 arte, eta Frantsesen erregea 1791tik 1792 arte, izan zen. 1792ko abuztuaren 10ean atxilotuta, Frantziako Iraultzako Konbentzio Nazionalak epaitu zuen. Traizioarengatik kondenatuta, 1793ko urtarrilaren 21ean gillotinatu zuten. Bere heriotzarekin monarkia absolutua amaitu zen Frantzian eta, haren ordez, Errepublika ezarri zuten. Monarkia 1815ean itzultzekoa zen, Napoleondar Inperioaren ondoren.\nLuis XVI.a 1786an.\nLuis XV.aren biloba eta ondorengoa izan zen; Maria Josefa Saxoniakoa izan zuen ama. Vauguyongo dukeak hezi zuen eta 1770ean Marie Antoinette Austriakoarekin ezkondu zen. Ministroek erreforma batzuk hasi zituzten, baina aristokratek eragotzi egin zituzten parlamentuan. 1783an Versaillesen Ipar Amerikako independentzia berresten zuen hitzarmena sinatu zen, eta Frantziako koroak neurri batean zabaldu ahal izan zuen bere itzala nazioartera. Barne politikan, ordea, okerrera jo zuen egoerak: nobleak erregearen absolutismoaren aurka matxinatu ziren eta ekonomia eta gizarte egoera ezin txarragoak Estatu Orokorretara deitzera behartu zuen erregea.\n1789ko uztailaren 9an Frantziako nazio biltzar konstituziogilea osatu zen, Estatu Orokorretara bilduriko hirugarren estatuaren presioaz, eta uztailaren 14an Parisko herriak neurri hori indartu zuen (La Bastilleren hartzea). Marie Antoinetten eta anaien eraginpean zegoela betiere, Luis XVI.ak ez zien errege pribilegioei uko egin nahi izan eta ez zuen, eskatu zitzaion bezala, Giza Eskubideen Aldeko Aldarrikapena onartu. Erregearen aurkako matxinada handiak izan ziren Parisen 1789ko urriaren 5ean eta 6an eta, azkenean, gogoz kontra onartu behar izan zituen erregeak konstituzio monarkiaren oinarriak. 1791ko ekainean Luis XVI.a ihes egiten saiatu zen; hala ere urte bereko irailean konstituzioa errespetatuko zuela zin egin zuen, Frantsesen errege bihurtu zenean. 1792ko apirilean Austriaren aurkako gerra hasi zuen, kanpoaldeko gerrak bere egoera zuzenduko zuelakoan, baina girondinoak gobernutik kanpo utzi izanak (1792ko ekaina) eta Brunswick jeneral prusiarrak Parisko iraultzaile guztiak larrutuko zituela esanez eman zuen agiriak (1792ko uztaila) guztiz indartu zituzten errepublikaren aldeko asmoak.\n1792ko abuztuaren 10ean Luis XVI.a eta errege familia preso hartu zituzten. 1792ko abenduaren 3an zabaldu zen Luis XVI.aren aurkako auzia eta, girondinoek jarrera moderatua izan zuten arren, hiltzera kondenatu zuten nazioaren askatasunaren eta estatuko segurtasunaren aurka jokatzeagatik. 1793ko urtarrilaren 21ean hil zuten Parisko Place de la Révolution plazan (Place de la Concorde gaur egun).\nRobespierren hitzaldia erregearen aurka[aldatu | aldatu iturburu kodea]\nLuisen aurkako auzia, besteak beste Roberpierrek bultzatuta izan zen behean agertzen den moduan:\n"Hemen ez dago inolako prozesurik. Luis ez da akusatua. Zuek ez zarete epaileak. Estatu gizonak eta nazioaren ordezkariak baino ezin zarete izan. Ez duzue gizon baten aldeko edo aurkako epairik eman behar, osasun publikoko erabaki bat hartu behar duzue, hau da, probidentzia nazionaleko ekintza bat.\nLuis erregea izan zen eta errepublika ezarri dugu. Egin dituen krimenengatik galdu du Luisek kargua. Frantziako herritarrak erreboltariak izateagatik salatu zituen eta zigortzeko bere anaia maltzurrak erabili zituen. Garaipenak eta herriak erabaki dute berari bakarrik leporatuko zaiola erreboltari izatea. Beraz, ezin da epaitua izan: zigortuta dago, bestela errepublika ez dute absolbituko.\nLuis epaituz gero, errugabea gerta liteke. Are gehiago, errugabea litzateke epaitua izan bitartean. Baina absolbitu egingo balute, ustezko erruduna izan baliteke, zer gertatuko litzateke iraultzarekin?"\n1772ko abenduaren 3an\nMultimedia: Louis XVI of France\nBNF: 120081657 (data)\nOpen Library: OL66095A\nBurua moztuta exekutatuak\nOrriaren azken aldaketa: 2 otsaila 2022, 17:33.


Laneko osasuna zentzu integralean ulertu gabe, hilekoaren minagatiko bajaren neurria anekdotikoa bihur daiteke | LAB SINDIKATUA\nEkintza Sindikala Laneko osasuna zentzu integralean ulertu gabe, hilekoaren minagatiko bajaren neurria anekdotikoa bihur...\nNeurri hori jasotzen duen testu zehatzaren zain, eta komunikabideen bidez zabaldu den informazioan oinarrituta, LABek honako irakurketa hau egin du. Lege-aurreproiektuaren behin betiko testua argitaratzen denean, azterketan sakontzen jarraituko dugu.\nLAB sindikatuak positiboki baloratzen du Sexu eta Ugalketa Osasunaren Legearen erreformaren zirriborroan eta haurdunaldiaren borondatezko etetearen zirriborroan jasotako hilekoaren minagatiko bajarekin lotutako neurria.\nLorpen hau, Mugimendu Feministaren urteetako borrokaren eta emakumeon bizitzak, gorputzak eta osasuna lehen planoan jartzearen emaitza dela uste dugu. Emakumeon lan merkaturatzea beti izan da zaila eta oztopoz betea, gizonen neurrira diseinatuta dagoelako; hau da, lan merkatua androzentrikoa da, heteropatriarkala eta kapitalista izateaz gain, eta elementu horiek guztiek gure jarduera bertan guztiz baldintzatzen dute.\nHilekoagatiko ezintasun berezia izateak, azkenean, baldintza egokietan ez bagaude lanera ez joateko eskubidea aitortzea dakar. Osasunaren aurrean presentzialismoa lehenestea izan da orain arte gai honetan ezarri den irizpidea, eta neurri horrek joera hori aldatzea ekarriko luke.\nBestetik, neurri hau emakumeen gorputzen zikloak desestigmatizatzeko eta normalizatzeko aukera gisa ere ikusten dugu, ulertuta hilerokoa ez dela gaixotasun bat, ezta ere lotsatzeko edo ezkutatzeko arrazoi bat.\nEra berean, neurri honen trataerari buruzko zalantza batzuk ditugu, eta garrantzitsua iruditzen zaigu eskubide gisa aitortua izatea; horretarako, beste gauzen artean, ziurtatu beharra dago neurri horrek ez duela emakumeen diskriminaziorik ekarriko kontratatazio garaian, kontratuak berritzerakoan, lan-karrera sustatzeako garaian, etab.\nEz dugu nahi egoera honek gure gorputzen gaineko kontrol gehiago ekartzeak edo gehiegizko medikalizazioa bultzatzea, ezta artatzen gaituen medikuaren borondatearen mende geratzea ere.\nGure ustez, baimen horrek ezin du absentismo-tasa orokorretan gaixotasunagatiko baja gisa kontabilizatu, ezta generoaren arabera bereizitako aldi baterako ezintasun estatistiketan ere. Hilekoa ez da gaixotasun bat, ezta haurdunaldia ere; beraz, gure gorputzetako zikloetan ematen diren aldaketek erabat normalak diren prozesu fisiologiko gisara tratatuak izan behar dute.\nBaja horrek, estatuak ekonomikoki estalita egoteaz gain, ezin du ekarri arrazoi horrengatik egin gabe geratzen diren lanak baimen hori behar duten pertsonentzako lan karga bilakatzea. Alegia, baja horiek betetzeko behar diren mekanismoak bilatu beharko dira, edo, bestela, lana behar bezala antolatu, inorentzat eguneroko lan karga handitu ez dadin.\nNolanahi ere, oso urrun gaude oraindik lantoki osasungarriak lortzetik eta emakumeon osasunaren berezitasunak kontuan hartzetik. Sektore feminizatuetako gaixotasun profesional gehienak ez daude aitortuta eta ez dira kontuan hartzen; bai zeregin errepikakorrekin eta karga-zereginekin lotutakoak sistema muskulo-eskeletikoan eragin zuzenak dutenak, bai eta aitortu gabeko zaintza lanei lotutako arrisku psikosozial guztiak, osagai emozional oso altuak dituztenak. Noiz iritsiko da lan-osasuna ikuspegi feminista batetik ulertzeko unea? Laneko osasuna zentzu integralean ulertu gabe, neurri hori anekdotikoa bihur daiteke.


Baga Biga: abril 2012\nGipuzkoa Encounter informatika zaleen topagune, astelehena arte\nBildutako 600 pertsonak 400 ordenagailu izango dituzte lanean giga bateko abiaduran (1.024 mega).\nputs the internet to work for you. via task 735099\nPublicado por Iker Barrena en 18:40 0 comentarios\nIkusleei argazkiak sare sozialetan jartzea debekatuko diete\nLondreseko 2012ko Olinpiar Jokoetako antolatzaileek estadiora sartzen diren ikusleei bertan ateratzen dituzten argazkiak zein bideoak sare sozialetara igotzea debekatu die.\nPublicado por Iker Barrena en 21:07 0 comentarios\nElhuyar aldizkariaren maiatzeko iragarpena\nvia task 735099:  http://ifttt.com/tasks/735099\nPublicado por Iker Barrena en 14:31 0 comentarios\nLau kimikari, ingeniari bat eta kazetari bat, CAF-Elhuyar sarietan irabazle\nAtzo (apirilak 26) banatu zituzten Donostiako San Telmo Museoan zientzia- eta teknologia-dibulgazioko 2011ko CAF-Elhuyar sariak. Hauek izan dira irabazleak eta epaimahaiaren arrazoiak:\n1.\tDibulgazio-artikulu orokorra:\nIzenburua: Kimikaren artea eta artearen kimika,\nEgileak: Jone Omar (Bilbo, 1986), kimikaria eta Kimika Analitikoko Doktoretza ikaslea EHUn. Patricia Navarro (Castro Urdiales, Espainia, 1981) eta Alfredo Sarmiento (Logroño, Espainia, 1976), Kimika Analitikoan doktoreak eta EHUko Ikerkuntza Zerbitzu Orokorreko langileak.\nGizartean hedatutzat jotzen duten kimiofobiari aurre egitea du helburu artikuluak. Izan ere, diotenez, gaur egungo gizarteak kimikarekin lotutako guztiari nolabaiteko beldurra dio. "Hainbat produktu ekologiko eta bio pil-pilean daude, eta askotan entzuten dugu produktu kimikoek eragina dutela minbizian eta beste gaixotasun batzuetan. Baina, benetan, dena da kimika". Hori erakusteko, artikuluak kimikarekin lotuz artearen historiaren errepasoa egiten du, historiaurretik hasita: "Aipatu nahi genituen, nolabait, artelan gehienak eta garai historiko guztietako gertakari garrantzitsuenak".\nEpaimahaiak nabarmendu duenez, "klasikoa izanagatik, ondo egituraturiko lana da, abiapuntu ona du eta egileek ederki defendatzen dute artikuluaren tesia".\n2.\tEgilearen doktore-tesian oinarritutako artikulua:\nIzenburua: Pirolosia eta biofindegiak\nEgilea: Jon Makibar (Eibar, 1983), Ingenieritza Kimikoan doktorea. IK4-IKERLAN ikerketa-zentroko Energia Unitatean ikertzailea.\nEHUn eta IKERLANen osatu du tesia Makibarrek. Biomasaren sektoreko hondakinak energia bilakatzeko prozesu bat garatzea izan du helburu: unibertsitatean diseinaturiko ikerketa-erreaktore bat hartu eta pirolisia egiteko instalazio pilotu baten eskalara eramatea, hain zuzen ere. Doktore-tesia dibulgazio-artikulu bilakatzea zaila izan dela dio Makibarrek: "Tesia euskara oso teknikoan idatzi ostean, edozeinek ulertzeko moduko euskaran idatzi behar izan dut". Hori lortzeko "lauzpabost zirriborro" egin behar izan dituela aitortu du, eta gertukoekin kontrastatu: "Ulertzea pixka bat kostatu zaiela esaten badizute, aldatu egin behar duzu".\nEpaimahaiaren esanetan, "inoiz baino zailtasun gehiago" izan dute aurten kategoria honetako sariduna aukeratzeko, inoiz baino lan gehiago aurkeztu dituztelako, besteak beste, baina, batik bat, "bereziki onak" iruditu zaizkiolako epaimahaiari kategoria honetara aurkeztutako lanak, "edukiz eta formaz". Itziar Alkorta epaimahaikideak nabarmendu duenez, "pozteko eta zoriontzeko modukoa da tesiaren mamia euskaraz horrela komunikatzeko gaitasuna duten geroz eta ikertzaile gehiago daudela ikustea".\n3.\tZientzia-kazetaritzako lana:\nIzenburua: Itsas hondoa eskura. Mapetan agertzen ez den mundua.\nEgilea: Gorka Zabaleta (Zumaia, 1973), kazetaria Zumaiako Baleike herri-aldizkarian (2011ko otsaila).\nZabaletaren esanetan, tokiko gaiak eta zientzia uztartzeko ahaleginaren fruitua izan zen artikulua. Horretarako aukera eman zien AZTIk egindako itsas hondoaren mapak. "Orain arte ez dugu izan itsas hondoaren zehaztasun hori, baina kostaldean bizi gara eta jendea itsasoan mugitu da, itsasoan egin du lan, itsasoari etekina atera dio. Mendez mende pilatutako jakintza AZTIk egindako maparekin alderatzea bururatu zitzaigun", dio Zabaletak.\nEpaimahaiak zera goraipatu du: "Kazetariaren estilo zuzena, dokumentazio zabala, ikuspuntu desberdinak biltzeko gaitasuna, erabilitako grafiko ederrak eta gaurkotasunarekin lotzeko abilezia", baita "tokiko gaiak zientziarekin uztartzeko egilearen ahalegin mamitsua" ere.\n4. Gazteei zuzendutako zientzia-narrazioaren saria (5.000 €): epaimahaiak sari hau eman gabe uztea erabaki du\n5.\tElhuyar Merezimendu saria\nJose Mari Elortza (Bergara, 1950)\nValladolideko Unibertsitatean egin zituen Elortzak Kimikako ikasketak, eta 1976an hasi zen Donostiako Kimika Fakultatean lanean. Garai bertsuan ekin zion kimikako testuliburuak euskaraz idazteari. "Bi liburu baino ez genituen ezagutzen, biak Espainiako Gerraren aurretik idatziak, 1936an; Gabriel Jauregiren Kimia eta Pisia, hain zuzen ere. Kimika Fakultatean ikasle batzuk eta ni elkartzen ginen, eta erabakitzen genuen Fakultatean nola esango genituen gauzak. Leioakoekin ere harremanetan geunden eta haiekin biribildu egiten genuen kontua, baita Udako Euskal Unibertsitatean ere". Hain zuzen ere, Elortzak idatzitakoak dira ikasle-belaunaldi askok erabili dituzten Kimika Fisiko Makromolekularra eta Termodinamika liburuak. 2010eko Merezimendu saridun Jose Ramon Etxebarria, Jazinto Iturbe eta beste batzuekin batera, aitzindaria izan zen Elortza euskarazko irakaskuntzarako testugintzan.\n2011ko CAF-Elhuyar sarietara 48 lan aurkeztu dituzte orotara: Dibulgazio-artikulu orokorren kategorian, 23 lan aurkeztu dituzte; Egilearen doktore-tesian oinarritutako dibulgazio-artikuluen kategorian, 14 lan aurkeztu dituzte; Zientzia-kazetaritza kategorian, 9 lan; eta, azkenik, Gazteei zuzendutako zientzia-narrazioen kategorian, 2 lan.\nBi epaimahaik baloratu dituzte lan horiek guztiak. Alde batetik, honako pertsona hauek epaitu dituzte Gazteei zuzendutako zientzia-narrazioak kategoriara iritsitako lanak:\n•\tYolanda Arrieta idazlea eta haur- eta gazte-literaturan aditua\n•\tJesus Mari Olaizola "Txiliku", idazlea, Biologiako irakaslea eta haur- eta gazte-literaturan aditua\n•\tJosu Waliño, Elhuyar Fundazioko proiektuen kudeatzailea eta gazteentzako ipuinen idazlea\nGainerako kategorietako lanak baloratzen, berriz, honako epaimahai hau aritu da:\n•\tItziar Alkorta, Zuzenbide Zibileko irakaslea eta bioetikaria\n•\tJose Maria Pitarke, CIC-NanoGUNEko zuzendaria\n•\tJuan Ignacio Pérez Iglesias, Kultura Zientifikoko EHU-BFA katedrako zuzendaria\n•\tTxema Ramírez de la Piscina, Euskal Herriko Unibertsitateko Kazetaritzako irakaslea\n•\tJose Mari Rodriguez Ibabe, Elhuyar Fundazioko lehendakaria eta CEITeko ikertzailea.\nPublicado por Iker Barrena en 12:41 0 comentarios\nLau kimikari, ingeniari bat eta kazetari bat,CAF-Elhuyar sarietan irabazle\nBost kimikari eta kazetari bat,CAF-Elhuyar sarietan irabazle\nInsider Pamplona, Iruñean zer egin jakiteko aplikazioa\nNafarroako hiriburuari buruzko ekimen turistikoak sakelako telefonorako aplikazio baten bitartez aisialdirako eskaintzak egiten dizkio erabiltzaileari,\nXOPSO, Interneten eskaintza bereziak topatzeko ataria\nPublicado por Iker Barrena en 11:39 0 comentarios\nEspainiako Poliziak sare sozialak behatzeko talde berezia sortu du\nEspainiako Poliziak sare sozialak behatzeko talde berezia sortu du. Sexu askatasunaren aurkako delituen aurka eta adin gabeak babesteko lan egingo du.\nHodeietan liburua argitaratu du Elhuyarrek\nHodeietan —gazteentzako narrazio zientifikoko liburua— argitaratu berri du Elhuyarrek, eta gaur izan da liburuaren aurkezpena, Koldo Mitxelena Kulturuneko areto nagusian, Liburuaren Nazioarteko Egunean hain zuzen ere. Han izan dira Aitzol Lasa, Hodeietan liburuaren idazlea, eta Lurdes Ansa, Elhuyarreko Edizioak saileko arduraduna.\nNarrazio zientifikoa da Hodeietan, eta 12-16 urteko gazteei zuzenduta dago. Gipuzkoako Foru Aldundiaren babesa izan du sorkuntza-lan honek. 2011ko CAF-Elhuyar sarietan, berriz, "Gazteei zuzendutako zientzia-narrazioak" kategorian irabazle izan zen. CAF-Elhuyar sarien helburua da zientzia eta teknologiaren arloko gaien eta ikerketen euskarazko dibulgazioa, kazetaritza eta narrazio-lanak bultzatzea, saritzea eta aitortzea. "Gazteei zuzendutako zientzia-narrazioak" kategoriako lanek gazteei zuzendutako narrazioak dira, euskaraz sortuak. Lan horietan, zientzia- eta teknologia-gaiak jorratu behar dira, ezinbestean, zeharka bada ere. Zientzia-narrazioen bitartez gazteak zientzia eta teknologiara modu atsegin eta erakargarrian hurbiltzea da sariketaren helburua.\nHodeietan liburuaren tramari dagokionez, Hodei dugu protagonista. Batxilergoko azken ikasturteko ikaslea da Hodei, eta ez ditu bereziki gustuko zientziak. Estibalitz, aldiz, zientzialari iaioa da. Nerabezaro osoan izan du gustuko Estibaliz Hodeik, eta, udan bizi izan duten maitasun-istorioaren ondoren, aldatzen hasi da Hodeiren zientziarekiko ikuspegia.\nIdazlea, Aitzol Lasa Oiarbide, barañaindarra da, sortzez, eta matematikaria, lanbidez. Nafarroako Unibertsitate Publikoan dihardu, matematikaren didaktikaren arloan. 2009an Barañain Hiria literatura-lehiaketa irabazi zuen, "Aipa ditzagun emakumeak" atalean, Udako arratsalde bat ipuin laburrarekin. Horrez gain, lau urte eman ditu Euskalerria irratian (Arratsalde.on) eta Eguzki Irratian (Plano konplexua) matematikari buruz hizketan.\nLurdes Ansa, Elhuyarreko Edizioak saileko arduradunak aurkezpenean aipatu duenez, Elhuyarren ZzL serieko hirugarren obra da hau. Gazteentzako zientzia-narrazioko irakurketa-liburuak argitaratzen ditu ZzL serieak, eta hauek dira aurreko biak: Simon Bloom, grabitatearen zaindaria eta Platonen Urmaela. Lapurtutako giltzaren bila.\nPaperean zein formatu digitalean eskura daiteke liburua. Papereko bertsioa dagoeneko salgai dago, 14 €-an, Elhuyarren Interneteko dendan (www.elhuyar.org/edizioak) eta liburu-denda nagusietan. Formatu digitala Interneteko dendan (www.elhuyar.org/edizioak) eros daiteke, 4 €-an. Paperezko ale bat erosita, formatu elektronikoko bat emango dizugu, doan.\nLiburuaren Nazioarteko Eguna ospatzeko, bestalde, Lurdes Ansak aipatu du Elhuyarren zientziako eta euskarazko produktuak % 10 merkeago izango ditugula (bidalketa-gastuak, doan), apirilaren 23tik maiatzaren 7ra arte Elhuyarren Interneteko dendan egiten diren erosketetan (www.elhuyar.org/edizioak).\nPublicado por Iker Barrena en 16:26 0 comentarios\nErabiltzaile batek dagoeneko milioi bat zuzenketa egin ditu Wikipedian\nGaztea 2005ean hasi zen artikuluak idazten koavf goitizena erabilita.\nPublicado por Iker Barrena en 16:09 0 comentarios\nFacebook, curriculum berria?\nFacebook bidez lana topatzeko Europako lehen plataformak erabiltzaileek sare sozialean jartzen dituzten datu akademikoak eta profesionalak aztertu ditu.\nAimara, kitxua eta guaranierako zuzentzaile ortografiko kode irekiko bat garatuko da Elhuyar Fundazioaren eta Kutxa Fundazioaren laguntzarekin\nAimara, kitxua eta guaraniera indartzeko asmoarekin, hiru hizkuntza horietarako zuzentzaile ortografiko kode irekiko bat garatuko dute CEPOS (Consejos Educativos de Pueblos Originarios) elkarteek, Kutxa Fundazioak emandako diru-laguntzari esker. Proiektuaren gidaritzan Elhuyar Fundazioak parte hartuko du, UPV/EHUko IXA taldeak eta Elekak garatutako euskarazko Xuxen zuzentzaile ortografikoan baitago oinarrituta zuzentzaile ortografiko berria, eta 2012ko irailean egongo da erabilgarri.\nZuzentzaile ortografikoaz gain, software libreko beste programa hauek ere itzuliko dira: Mozilla Firefox web-nabigatzailea, GCompris 2-10 urte bitarteko gazteentzako hezkuntza-programa, Tux Paint umeentzako diseinu grafikoko programa bat eta OpenOffice.org ofimatikako programa-paketea. Programa horiek guztiek Windows UNIX, Solaris BSD eta Mac OS X sistema eragileetan erabiltzeko balio dute. CEPOSetik adierazi dutenez, "ezinbestekoa da hizkuntza gutxituak balioesteko eta haien erabilera sustatzeko garai berrietara eta teknologia berrietara egokitzea; bestela, hiltzeko arriskuan egongo dira" Baliabide hoeiek guztiak software librekoak izanik, doan eskuratzeko moduan egongo dira.\nCEPOak (Consejos Educativos de Pueblos Originarios) Boliviako jatorrizko herrien hezkuntzan parte-hartzea bilatzen duten erakundeak dira. Boliviako Estatuak onartuta daude 1994tik, eta egun zortzi kontseilu daude koordinazio-organo nazionalean bilduak. Komunitateen parte-hartzea bultzatzea eta hezkuntza-politikak garatzea dituzte helburu, kultura-aniztasunaren eta hizkuntza-aniztasunaren ikuspegitik beti ere\nKitxua, aimara eta guaraniera\nBolivian egun jatorrizko hogeita hamar nazio eta herritik gora dago, bakoitzak bere hizkuntza duela. Eta guztiek dute hizkuntza-ofizialaren estatusa.\nHizkuntza horietatik, aimara, kitxua eta guaraniera dira zabalduenak. 2001eko erroldaren datuen arabera, kitxua 1.510.560 biztanlek erabiltzen dute Cochabamban, Potosín, Chuquisacan, eta Oruroren eta La Pazen zati batean. Aimarak 1.243.728 hiztun ditu La Pazen, Oruron, eta Potosí eta Cochabambaren zati batean sakabanatuak. Azkenik, guaraniera 77.121 biztanlek hitz egiten dute, Santa Cruz, Chuquisaca eta Tarija departamenduetan.\nNormalizazio-prozesuari dagokionez, azkenaldian aurrerapausoak izan dira: hiru hizkuntzak ofizialak dira, eta alfabeto adostuak eta onartuak dituzte. Hizkuntza horien ahozko eta idatzizko erabilera sustatzeko, lan handia egiten ari da araugintzan: arau ortografikoak eta gramatikalak adosten ari dira, hiztegi elebakarrak eta elebidunak egiten, termino berriak sortzen, terminología teknikoa garatzen, mailegu lexikalak onartzeko arauak lantzen eta abar.\nArgazkiaren iturria: Garabide (www.garabide.org). Herri indigenen biltzarra. NBE.2010\nPublicado por Iker Barrena en 10:54 0 comentarios\nJustin Bieber biluzik erakusten duen irudia, Pinteresteko maula berria\nJustin Bieber biluzik erakusten duen irudi ba Pinteresteko maula berria da. Irudia datu pribatuak lapurtzeko erabiltzen duten esteka bat da.\nPublicado por Iker Barrena en 13:09 0 comentarios\nEuskal erabiltzaile batek Facebook AEBetatik kanpo epaitzea lortu du\nPaueko Apelazio Auzitegiak erabaki duenez, 2010ean erabiltzaile batek Facebookek kontua ixteagatik egin zuen salaketa epaitu dezake Baionako epaitegiak.\nPublicado por Iker Barrena en 14:25 0 comentarios\nMicrosoft Open Technologies Inc: urrats esanguratsua teknologia irekien bidean\nJean Paoli. / - / EZEZAGUNA\nMicrosoft, nahita edo beharbada gehienbat bultzatuta, teknologia irekien bidean urrats xumeak eginez joan da. Bada, azken pausoa oso esanguratsua da. Izan ere, filial berri bat iragarri du, Microsoft Open Technologies Inc, enpresaren inbertsioak estandar irekietan, kode irekian eta elkar eragingarritasunean mugitze-ko.\nFilial horren arduraduna Jean Paoli izango da. XMLren sortzaileetariko bat da Paoli, eta egun Microsofteko elkar eragingarritasun estrategiarako zuzendari nagusia da. Izan ere, hark Microsoften zuzentzen duen taldea izango da filial berri horren nukleoa.\nLantalde horrek dagoeneko hainbat estandar egitasmotan parte hartu du —HTML 5 edo HTTP 2.0, esate baterako—, eta kode irekiko hainbat egitasmotan ere bai —Node.js (http://en.wikipedia. org/wiki/Node.js), MongoDB (http://www.mongodb.org/) eta Phonegap (http://phonegap. com/), adibidez—.\nHala, bada, Microsoftek formula berri bat izateko asmoa du Open Technologien software librearen komunitatearekin harremanak sortzeko; hala ere, Microsoftek software librearekin izan eta izaten duen jokaerarekin ez da batere erraza helburu hori.\nInformazio gehiago irakurri nahiz gero, helbide honetara joan daiteke: http://blogs.msdn. com/b/interoperability/archive/2012/04/12/announcing-one-more-way-microsoft-will-engage-with-the-open-source-and-standards-communities.aspx.\nPublicado por Iker Barrena en 5:09 0 comentarios\nIkeak telebista eta soinu sistema integratuta ditu bere altzarietan\nSuitzako altzarigile handiena, Ikea, kontsumo-elektronikaren merkatuan sartzear dago, TCL Multimedia konpainia txinatarrarekin elkarlanean garatu dituen produktuekin.\nZientzia haurrentzat segundo gutxian zientzia-esperimentuen liburua argitaratu du Elhuyarrek\nElhuyarrek gaztetxoentzako zientzia-esperimentuen liburu berri bat argitaratu du: Zientzia haurrentzat segundo gutxian. Hamar minutuan edo gutxiagoan egin ditzakezun 100 esperimentu baino gehiago. Liburu hau Jean Potter-en Science in Seconds for Kids: over 100 experiments you can do in ten minutes or less liburuaren euskarazko itzulpena da, eta Elhuyarrek egin du itzulpena.\n8-12 urte bitarteko gaztetxoei zuzenduta dago liburua, eta, haren bidez, zientziaren magia bizi dezakete gazteek Jean Potterrek prestatutako esperimentu eta jarduera azkar eta erraz batzuekin. Hamar minutu edo gutxiago nahikoa dira jarduera bakoitza egiteko. Jarraibide argi eta urratsez urratseko batzuek, eta irudiek, esperimentua ongi egiten lagunduko diote gaztetxoari. Gainera, gauza asko ikasi ahal izango dute: zergatik ez diren biribilak arrautzak, urpekoak nola igotzen diren gainazalera eta nola hondoratzen diren, eta abar. Esperimentuak egiteko behar den material gehiena etxean bertan, lorategian edo auzoan aurkitu daiteke, eta ia edozein lekutan egin daitezke esperimentu hauek.\nLiburu honetako 108 jarduerak hamabi arlo hauei buruzkoak dira: airea, animaliak, argia, eguraldia, energia, giza gorputza, grabitatea, handitzea, koloreak, magnetismoa, makinak eta ura. Gaztetxoek ortzadar bat egin ahal izango dute lurrean, puxika bat lehertu lupa batez, kafe-lata bat norberarengana itzularazi bultza egin ondoren...\nZz seriearen hirugarren liburua da hau, eta Gipuzkoako Foru Aldundiaren laguntza jaso du. Zz seriearekin, neska-mutilak esperimentuen mundu zirraragarrira hurbildu nahi ditu Elhuyarrek. Zz liburuak ez dira eskola-liburuak, familian eta lagun artean gozatzeko esperimentu-bilduma bat baizik.\nZz esperimentu-bilduman argitaratutako beste izenburuak hauek dira: ARMIX max-mix (8-10 urte) eta ZIENTZIA guztiz arduragabea! (9-14 urte).\nLiburua paperean zein formatu digitalean eskuratu daiteke. Papereko bertsioa dagoeneko salgai dago 12 €-an Elhuyarren Interneteko dendan (www.elhuyar.org/edizioak) eta liburu-denda nagusietan. Formatu digitala Interneteko dendan (www.elhuyar.org/edizioak) eros daiteke 4 €-an. Paperezko ale bat erosita, formatu elektronikoko ale bat emango dizugu doan.\nPublicado por Iker Barrena en 15:39 0 comentarios\nMeneamek logotipoa aldatu du, erregearen safaria dela eta\nWebgunearen logotopoa, elefante bat, hilik agertzen da orain, Juan Carlos I.ak elefante safari bat egin duela jakin eta gero.\nApple auzitara AEBetan, liburu elektronikoen prezioak hitzartzeagatik\nErraldoi teknologikoarekin batera, AEBek bost argitaletxe auzitara eraman dituzte monopolioaren aurkako legea ustez hausteagatik.\nPublicado por Iker Barrena en 19:24 0 comentarios\nGipuzkoa Encounter informatika zaleen topagune, as...\nIkusleei argazkiak sare sozialetan jartzea debekat...\nLau kimikari, ingeniari bat eta kazetari bat, CAF-...\nLau kimikari, ingeniari bat eta kazetari bat,CAF-E...\nBost kimikari eta kazetari bat,CAF-Elhuyar sarieta...\nInsider Pamplona, Iruñean zer egin jakiteko aplika...\nXOPSO, Interneten eskaintza bereziak topatzeko ata...\nEspainiako Poliziak sare sozialak behatzeko talde ...\nErabiltzaile batek dagoeneko milioi bat zuzenketa ...\nAimara, kitxua eta guaranierako zuzentzaile ortogr...\nJustin Bieber biluzik erakusten duen irudia, Pinte...\nEuskal erabiltzaile batek Facebook AEBetatik kanpo...\nMicrosoft Open Technologies Inc: urrats esangurats...\nIkeak telebista eta soinu sistema integratuta ditu...\nZientzia haurrentzat segundo gutxian zientzia-espe...\nMeneamek logotipoa aldatu du, erregearen safaria d...\nApple auzitara AEBetan, liburu elektronikoen prezi...\nFacebookek Instagram erosi du 1.000 milioi dolarre...\nItxaropen bioartifiziala, organoak neurrira: utopi...\nEBEuskadi, web sozialen etorkizunari begirada\nGetaria, Googleren Model Your Town lehiaketako fin...\nIritsi da auto hegalaria\nApple 3D kamera bat prestatzen ari omen da\n'Poliziaren sasi-birusa' martxoko zibermehatxuen p...\nElhuyarrek ebook-en eta smartphoneetarako aplikazi...


Etorkizun handiko kirolariak antzeman eta babesteko programan izena emateko epea irekiko da. Deia, Noticias de Bizkaia\nBizkaiko Lurralde Historikoko etorkizun handiko pertsonak antzematea eta 2018-2019 Programan sartzea da egitasmo honen helburua.\ndeia.eus - 2018(e)ko irailaren 9a, igandea - 12:17etan eguneratua\nBILBAO. Etorkizun handiko kirolarientzako 2018-2019 Programan izena emateko epea irailaren 10etik 21era bitartean irekiko du Bizkaiko Foru Aldundiak. Etorkizun handiko kirolariaren izaera aitortzeko eskaria aurkeztean, halaber, 2017ko irailetik 2018ko irailaren 21era (hots, eskariak aurkezteko epearen amaierara arte) eskuratutako kirol-merezimenduen zerrenda aurkeztu beharko da.\nForu Erakundearen eskutik etorkizun handiko kirolariaren aitorpena eskuratzen duten pertsonak aipatu programara sartuko dira, eta, beraz, hainbat onura lortuko dituzte.\nEbaluazio Batzorde bat arduratuko da Programan parte hartuko duten kirolariak aukeratzeaz.\nAldundiaren eskutik etorkizun handiko kirolariaren aitorpena eskuratzen bada, izaera hori edukiko da 2019ko abenduaren 31ra arte. Aldi horretan, etorkizun handiko kirolariaren izendapena duten kirolariak programa batean sartuko dira, eta, bertan, hainbat onura jasoko dituzte, lortu duten mailaren arabera.\nBizkaiko Foru Aldundiak kirolari eskatzaileen informazioa bilduko du, beren kirol-talentua garatzeko prestakuntza eta babes egokia eskaintze aldera.\nOnurak honako hauek izango dira: azterketa medikoak, orientazio dietetikoa, kirol-errendimendua hobetu ahal izateko material edo euskarri teknikoa, hileroko tailerren bidezko etengabeko prestakuntza, prestakuntza-ibilbide desberdinetako aholkularitza akademikoa, eta goi-mailako ikasketetarako sarbidea.\nOnura horiek indarrean egongo dira 2019ko abenduaren 31ra arte. Nolanahi ere, hurrengo deialdiko zerrenda onartu arte luzatu ahal izango dira.\nBost urte bete ditu etorkizun handiko kirolarien programak\nAldundiak bost urte daramatza programa hau garatzen, eta, aldi horretan, 439 kirolarik parte hartu dute: horietatik 130ek 1. mailan eta 309k 2. mailan.\n46 kirolarik jaso dute kirol-talentu izendapena (goi-maila), eta Euskal Herriko Unibertsitatera sartzeko 75 ziurtagiri eman dira.


Krisia eta gazteak\n27 abendua, 2020 Iritzia, Itzainak 405\nAskotan entzun izan dugu gure inguruko helduenengandik gaztetan zenbat kostatu zitzaien euren bizitza egiteko emanzipatzea. Ezbairik gabe, esfortzu handiak egin zituzten lau mila pezetako soldata batetik (askotan bakarra gainera), berrehun eta hirurehun mila pezetako etxe bat erosteko. Seguraski, aurrezteko kulturak eta baita independentzia ekonomikorako grinak ere, mesede egin zien orain duten ongizate maila lortzeko bidean.\nZentzua izan dezake, neurri batean, pertsona batek laneratzea hasi eta lanean diharduen lehen urteetan errenta maila baxuagoa izateak. Kontua da, bi krisi jarraian bizitzea tokatzen ari zaigula eta COVID-19aren krisi honek (aurrekoak ere bai) askotan nahikoa bisibilizatzen ez diren galtzaile argiak utziko dituela: gazteak.\n90eko hamarkadatik aurrera jaiotakoak edota Z belaunaldia deritzaienak dira, alde batetik, gehien trebatu den belaunaldia. Goi-mailako ikasketekin, hainbat hizkuntza ezagutzen dituzte eta natibo digitalak dira gainera. Beste alde batetik, ordea, 2008ko krisiak dagoeneko asko baldintzatu du beraien ongizatea. eta orain ongizate hori are gehiago okertuko da.\nMartxoan COVID-19a iritsi zenean eta 2008ko krisitik izandako eboluzioa kontuan izanda, dagoeneko errenta mailaren jaitsiera hiru aldiz handiagoa zen gazteen kasuan 65 urteko biztanleen artean baino. Gipuzkoan kasu, 2019an, 25 urtetik beherakoen langabezia tasa biztanleria osoaren batezbesteko tasaren bikoitza zen. Modu berean, lanpostuen behin-behinekotasuna jadanik Europa mailako batezbestekoetatik asko urruntzen bazen biztanleria guztiarentzako, gazteen kasuan are gehiago. Beraz, krisi aurretiko egoerak dagoeneko gazte-heldu arteko ezberdintasun nabariko panorama erakusten zuen.\nEgungo pandemiak areagotu egin du, ordea, adin arrakala. Gazteen Euskal Behatokiak emandako datuen arabera, pandemiak eragindako enplegu suntsiketaren %50ak baino gehiagok 44 urtetik beherakoei eragin die. Eta berriro ere, behin-behinekotasunaren eta prekarietatearen arteko erlazioa sendotzen ari da.\nHorrek guztiak, epe laburrean, ondorio zuzenak ditu erronka demografikoan. Emantzipazioa eta familia bat sortzeko gaitasunak agortzen ari dira gure herrian. Datuek erakusten dute, gazteen bizitza baldintzak beti badira helduenenak baino okerragoak, arrakala hori gora doala. Badugu lan pixka bat belaunaldi arteko justiziaren arloan.\n« Azpiko arropa, eroso sentiarazteko\n«Marokoko hirugarrena nintzen pisua jaurtitzen» »


Durangoko Azokako denda birtuala gaur irekiko dute - Diario de Noticias de Alava\nArratsaldeko 16:00etatik aurrera dendako katalogoan produktuak hautatu ahal izango dira eta ordainketa abenduaren 4tik aurrera egin. Orotara, Azokak 100 kultur ekitaldi eskainiko ditu aurten\na. lópez 26.11.2020 | 14:14\nArantza Atutxa eta Nerea Mujika, Gerediaga elkarteko kudeatzaile eta lehendakaria, hurrenez hurren Durangoko Azoka\nArantza Atutxa eta Nerea Mujika, Gerediaga elkarteko kudeatzaile eta lehendakaria, hurrenez hurren\nPandemiaren ondorioz, aurtengo Durangoko Azoka erabat desberdina izango da, eta lehenengoz, Landako gunean ez da jendez inguratutako erakusmahairik egongo. Hala ere, egitarauarekin aurrera jarraitu nahi izan dute antolatzaileek, eta edizio berezia antolatu. Horrexegatik, modu presentzial zein birtuala uztartuko da aurten, eta online denda baten bidez 2300 produktu egongo dira salgai, horien artean 800 baino nobedade gehiago.\nGainera, abenduaren 4tik 8ra, 100 kultur ekitaldi eskainiko ditu Azokak Durangon, eta guztiak streaming bidez emitituko dituzte.\nEdizio honetako nobedadeak aurkeztu dituzte gaur Landako gunean eta Nerea Mujika Gerediaga elkarteko lehendakariak azaldu duenez, "erakusmahaiz beteta ikustera ohituta gauden gune hau, aurtengoan online dendaren biltegi, eta sormen eta kultur ekitaldi desberdinen erakustoki bihurtuko da, abenduaren 4tik 8ra".\nHori izango da hain zuzen ere aurtengo nobedade nagusia: online denda. Abenduaren 4an, goizean, zabalduko den arren, gaur 16:00etatik aurrera kultur produktuen katalogoa ikusgai egongo da www.durangokoazoka.eus webgunean eta desioen saskia osatzeko aukera izango da, antolatzaileek zehaztu dutenez. 2.300 produktuko katalogo horretan, 852 nobedade izango dira: 636 liburu, 100 musika-produktu, 44 aldizkari eta bestelako 72 produktu.\nHorrela, abenduaren 4an, aukeratutako "desioen saskian" aukeratutako produktuak ordainduko dira. Azokako antolatzaileek azaldu dutenez, 45 eurotik gorako erosketa guztiek ez dute bidalketa-gasturik ordaindu beharko, eta ordainketa egiten duten lehenengo mila erosleek Ane Pikazak ondutako aurtengo kartelaren irudiarekin egindako poltsa jasoko dute doan.\nAzoka presentzial eta birtuala\nGerediagako kudeatzaile Arantza Atutxak azpimarratu duenez, Azoka ez da bakarrik "salerosketarako gune hutsa". "Kulturaz gozatzea, sortzaile berriak deskubritzea, hausnarketa mamitsuak entzuteko eta ikuskizun nahiz kontzertuak bizitzea ere bada". Horregatik, programa zabala mantendu nahi izan dute antolatzaileek, eta guztira, 100 kultur ekitaldi antolatu ditu Durangoko Azokak abenduaren 4tik 8ra.\nBi espaziotan banatuko dira: Landako gunean eta Plateruenan. Guztiak aurrez aurre ikusteko aukera egongo da, baina pandemiaren ondorioz ezarritako neurriak direla eta, Durango eta mugakaideak diren herrietako biztanleak bakarrik gerturatu ahal izango dira euskal kulturaren plazara. Antolatzaileek azpimarratu dute ekitaldi guztiak doakoak izango direla, baina Azokaren webgunean aurrez erreserba egin beharko da.\nInternet bidez eskainiko dira, webgunean izango diren bi streaming kanalen bidez. Bata Landako guneari dagokiona eta bestea, Plateruenari, eta bertan egunero goizeko 10:30etatik 21:00ak arte "Azoka ikusi, entzun eta gozatu ahal izango da".\nPlateruenan 37 musika-talde igoko dira taula gainera, horien artean Bulego, Marlik, Zetak, Mikel Urdangarin, Korrontzi, Rafa Rueda edota Gatibu. Baina kontzertu gehiago eskainiko ditu Azokak, izan ere pasa den astean azaldu zutenez, Zu non, han DA lelopean kontzertu ziklo bat antolatu dute antolatzaileek, modu horretan Azoka Euskal Herriko hainbat txokotara zabalduko delarik.\nBeste alde batetk, Landakok gainontzeko jarduerak hartuko ditu solasaldi literarioak, proiekzioak, ipuin kontalariak zein ikuskizunak.\n55. Durangoko Azokak egoera berriari eutsiko dio taupadaka.


Ez da edonolako apustua musikaz bizi nahi izatea. Ongi dakite hori Izaro Andresek eta Iñaki Garitaonandia 'Gari'-k. Maite dute lanbidea, eta bizirik irauteko euskarri ere izan dute maiz. Aitzitik, ezagun dituzte musikaren industriaren minak, baina argi dute itsaso zabal horretan igerian jarraitu nahi dutela.\nBilbon jaio zen, 1971n. Artikulu eta ipuin batzuk argitaratu zituen lehenik, baina 2003ra arte ez zion benetan heldu idazketari. Urte hartan argitaratu zuen lehen eleberria, Hamaika ispilu ganbil, baita Igartza beka jaso ere. Punkamine musika taldea ere sortu zuen 2003an, hiru lagunekin batera. Handik bi urtera eman zuen argitara bekaren emaitza: Karonte nobela. Txilera joan zen, 2009an. Preso hartu zuten han, eta kanporatu. Aurten eman du azken eleberria: Bioklik.


IKEI-k bere zerbitzu zorroan barneratu du aholkularitza juridiko eta fiskala - Ikei\nIKEI-k elkarrenganako konfiantzan oinarrituta eskaintzen ditu bere zuzendaritzako aholkularitza eta M&A zerbitzu profesionalak, eta data hauetatik aurrera, eskaintza osatzea lortu du zerbitzu-lerro berri bat abian jarriz, IKEI Legal & Tax.\nHonen xedea aholkularitza espezializatu eta pertsonalizatua eskaintzea da arlo juridiko eta fiskalean, eta bere buru izango da, Bazkide-Zuzendari gisa, Joanes Alkorta Amunarriz abokatua. Honi esker, IKEI-k, bere zerbitzu-zorroa osatzea lortu du, balio erantsi handiagoa eskainiz.\nAurrez aipaturiko zerbitzuek helburutzat izango dute, merkataritza izaerako gai desberdinez gain, eragiketa korporatiboen diseinua eta formalizazioa, gobernuko organoei emango zaien laguntza juridikoa, ondorengotza eta negozioaren jarraipenerako ereduak abian jartzea, eta baita familia-enpresei zein enpresaria den familiari emango zaien aholkularitza ere, bere problematika berezia dela medio.\nJoanes Alkortak, bi hamarkada baino gehiagoko esperientzia du zerbitzu berriak barneratzen dituen arloetan, eta, era berean, baita elkarlan zuzenbidearen praktikan arazoei aurrea hartu eta hauek konpontzeko. Joanes Alkorta Elkarlan Zuzenbideko Euskadiko Elkarteko Presidenteordea da.\nZuen esanetara aurkitzen gara zerbitzu berri honen inguruan informazio zabalagoa nahi izango bazenute, zuen interesekoa izango dela uste baitugu. Halaber, aholkularitza juridiko eta fiskaleko zerbitzu-zorroaren inguruko informazioa ikusgarri duzu gure webgunean (www.ikei.es).


1. Sintonia-unea 1\n2. ANITZAK GARA, BERDINAK GARA\n3. GURE ARAUAK\n4. Ikastetxeko giro onarekin BAT\n1. Sintonia-unea 2\n3. Elkar komunikatzen\n4. Elkarri laguntzen\n1. Sintonia-unea 3\n2. Tratu txarrak, tratu onak\n3. Jazarpenari aurre egitea, bai\n4. BAT egingo dugu\n1. Sintonia-unea 4\n2. Tratu desberdinak\n3. Gure alderik onena\n4. BAT eginez dena errazagoa\nBAT kanpaina: Ingurune segururako konpromisoa\nBADAKIGU ZER EGIN!\nBizikasi, EAEko Sare publikoan eskola jazarpenaren aurkako eta elkarbizitza positiborako ezartzen ari den ekimena da. Hau da, era antolatuan, doituan eta hezkuntza neurriak ikasle guztiontzat bermatzen duen eredu errestauratzailetik abiatuta, eskola-jazarpenari aurre egiteko eta elkarbizitza positiborako, garatzen ari den ekimen bat da.\nEskola jazarpena fenomeno sozial konplexua eta paradoxikoa da. Jendarte heteropatriarkalaren ezaugarria den menderatze-menpekotasun eskema eta isiltasunaren kodea bere erregai nagusiak izanik, asko eta anitzak dira bertan eragiten duten aldagaiak. Horrez gain, barne kode eta dinamika batez doituta dago, ezkutuan ematen da, iluna eta sakona da, detektatzeko zaila, eta batez ere, min handia eginez, ikasleen ongizate emozionala erabat suntsitzeko potentzialitate izugarria dauka, ikaste-irakaste prozesua bera, arriskuan jarriz.\nBeraz, premiazko eta ezinbesteko dugu jazarpenaren inguruan prebentzio neurriak hartzea. Baina, prebentzioari ekiteko ezinbestekoa izango dugu probentzioan urratsak egiten joatea. Hau da, Hezkuntza Sisteman diharduten guztiak formatu, doitu, hornitu, eta aberastu, beharrezko ikuskera, gaitasun, trebezia eta tresneriaz, ikastetxeetan izan litezkeen jazarpen kasuei aurre egiteko.\nHorrela bada, Hezkuntza Komunitate osoa izango da, bakoitza bere eremutik eta erantzukizun partekatuaren etengabeko konpromisoari ekinez, jazarpenaren aurrean tinko eta gertu jarriko dena ikastetxea jazarpen zona askea bilakatzeko.\nHezkuntza komunitatean bada, bereziki, kolektibo erabakigarria jazarpenari aurre egiteko: ikasleak. Izan ere, hainbat ikerketen ondorioetan azpimarratu egiten da lekukoen erabateko garrantzia jazarpenari aurre egiteko esku-hartze eraginkorra eta iraunkorra garatu nahi bada.\nSarritan, eskola jazarpenak aurrera egiten du jokabide erasotzaileak etekin soziala lortzen duelako berdinen artean. Egoera horretan, lekukoak arazoaren parte dira. Baina lekukoak konponbidearen giltzarria ere izan daitezke. Horretarako, ezinbestekoa dugu, jazarpen dinamikek etekin soziala jaso beharrean, errefusa eragitea eta baztertu beharreko jokabidea izatea. Helburu hori lortzeko funtsezkoa da lekuko kideengan eragitea.\nHorretarako, ikasleak prestatu eta ahaldundu egin behar dira, eta hori da, hain zuzen ere, ikasgelan sistematikoki lantzeko aurkeztera gatozkizuen ikasmaterial hauen betekizuna. Finean, ikasleak banakako zein kolektiboki hartutako konpromisoen bitartez, beraiek izatea jazarpenarekin lotutako jokabideak moztuko dituztenak.


Eusko Jaurlaritzak diru-laguntzak emango ditu euskal enpresetara itzultzen diren profesionalak kontratatzeko - SPRI\nSPRI » Nazioartekotzea » Eusko Jaurlaritzak diru-laguntzak emango ditu euskal enpresetara itzultzen diren profesionalak kontratatzeko\nEusko Jaurlaritzak diru-laguntzak emango ditu euskal enpresetara itzultzen diren profesionalak kontratatzeko\nEusko Jaurlaritzako Ekonomiaren Garapen eta Lehiakortasun Sailaren logoa.\nEkonomia Garapen eta Lehiakortasun Sailak programa berri bat jarri du martxan euskal enpresen nazioartekotzea bultzatzeko. LANdhome du izena eta modu esperimentalean abiaraziko da 400.000 euroko partida batekin, diru-laguntzak emateko Euskadin kokatuta dauden eta Euskadira itzulitako euskal profesionalak kontratatzen dituzten enpresei.\nPrograma horren helburua da ezagutza handiko profil profesionalak Euskadira itzularaztea, baldin eta euren enpresek ezin badiete lekurik aurkitu Euskadin. Baliteke, halere, Euskadin enpresa batzuk izatea esperientzia hori duten profesionalen premia dutenak eta haien ezagutza hobeto baloratu eta aprobetxatuko dutenak.\nPrograma honen helburua da, beraz, enpresei laguntzea beren erakundeak egokitzen eta aukera ematen atzerrian eskarmentua hartua duten profesional, zuzendaritza-kargu eta teknikariei hona itzultzeko.\nEskaerak aurkezteko epea zabalik dago eta 2015eko urriaren 15ean amaituko da, eguerdiko 12:00etan.


75.000 euro jasoko ditu Irunek, Via Irun proiektura bideratzeko : Bidasoko Hitza\n75.000 euro jasoko ditu Irunek, Via Irun proiektura bideratzeko\nMugikortasuneko eta Lurralde Antolaketako Departamentuak 550.000 euroko diru laguntzak argitaratu ditu Irun eta beste hiru udalerrietako zona narriatutan esku hartzeko.\nAzken asteetan egindako akordioei esker, hiriko trenbide eremuan erabilerarik ez zuten hainbat lursail udalaren esku daude.\nMugikortasuneko eta Lurralde Antolaketako Departamentuak 550.000 euroko\ndiru laguntzak argitaratu ditu berri ditu Irungo zona narriatutan esku hartzeko. Lurraldeko beste hiru herrik ere jasoko dute zenbateko horren zati bat (Pasaia, Soraluze eta Zumarraga). Zehazki, Irunek 75.000 euro jasoko ditu, Via Irun proiektura bideratzeko.\nHiriaren erdigunean erabilerarik gabeko trenbide espazioa berreskuratzeko, Katea eta Plaiaundi arteko korridore berdea egiteko eta HAPOan aurreikusitako ekintzak abian jartzeko aurreproiektu mailan dagoen azterketa egiteko erabiliko dute diru hori.


"Changemaker eskolak" izendapena jaso du Arizmendik; Euskal Herriko lehen ikastola da izendapen hori jasotzen\nHerenegun, azaroak 13, jaso zuen Arizmendi ikastolak "Changemaker" izendapena, Madrilgo Teatro Español antzokian. Hala, beste hiru ikastetxerekin batera ASHOKA nazioarteko sarean sartu da; gizarte berrikuntza helburu hartuta. Izendapen hori jasotzen duen lehen ikastola da Arizmendi.


Archivo Municipal - Instalaciones - Udal Artxiboa: Instalazioak\n1990. hamarkadan instalazioak handitu zirenetik, Irungo Udal Artxiboak bi gordailu ditu, bere zaintzapean dituen fondoen kontserbazioa bermatzeko eta, gainera, langileek beren lana egin ahal izateko hainbat gela, eta bi kontsulta-areto. Bestalde, hemeroteka nahikoa handia denez eta bertan harentzat behar adina toki ez dagoenez, beste lokal batean dago, Zerbitzuaren egoitzatik kanpo.\nGuztira 425 metro koadro dituen azken leku hori kenduta, Ikust-Alaian bertan artxibo-erabilerarako azalera erabilgarria 400 metro koadrokoa da.\nBi gordailu 310 metro koadrokoak, zeinetan, apaletan, 1.850 metro lineal dauden...\nBarruko lanerako gelak\nBarneko lana egiteko albait toki eta materialik egokienak...\nZuzeneko arretarako aretoa eta ikertzaile-aretoa. Bertako langileek dute hango ardura, eta hainbat postu ditu...\nInstalazioek duten azalera guztitik 310 metro koadro bi gordailuei dagozkie; horietan, 1.850 metro lineal inguru daude apalategi trinkotuetan eta 381 metro apalategi irekietan. Gainera, formatu handiko (kartelak eta planoak) agiriak behar bezala kontserbatzeko, gordailu horietako batean propio planoak gordetzeko altzariak daude.\nFondo Historikoa eta Admnistratiboa osatzen duten dokumentu gehienak armairu trinkoetan daude, bereziki egokiak, pisuarekin ematen ez dutelako, erre ezin direlako, mikroorganismorik azaltzen laguntzen ez dutelako eta, errail finkoen gainean mugitzen direnez gero, tokia hobeto aprobetxatzeko bidea ematen dutelako.\nGordailuen arteko eremu desberdinak isolatzeko suaren aurkako ateak jarri dira, suteren bat gertatuz gero, hura zabal dadin ekiditeko. Gainera, badute, horrelako kasuetarako, detektatzeko eta itzaltzeko gailu automatiko bat ere.\nAipatzekoa da, orobat, klima kontrolatzeko gailuak ere badirela, tenperatura eta hezetasun aldaketa zakarrak ekiditeko; eta badira pantaila bikoitzeko hormak ere, kanpotik urik sar ez dadin eta aldaketa termiko garrantzitsurik izan ez dadin.\nBada bideo-zaintzako zerbitzu bat ere, lapurrei lapurretarako asmoa kentzeko.\nLangile finkoek eta behin-behinekoek albait toki eta materialik egokienak dauzkate barneko lana egiteko: alegia, dokumentuak antolatzea eta deskribatzea, transferitutako eta dagoeneko fondo administratiboan sartutako dokumentazioa instalatzea, agiriak digitalizatzea…\nGordailuekin gertatzen den moduan, gela horietarako sarrera murriztua da; ez da gauza bera gertatzen kontsulta-aretoekin, horiek erabiltzaileentzat soilik baitira.\n1. Zuzeneko arreta gela.\nEremu honetan sartzen denean erabiltzailea Artxiboarekin harremanetan jartzen da. Etengabe bertako langileek atenditua, hainbat toki badira eguneroko prentsa irakurtzeko eta dokumentazioa puntualki kontsultatzeko, eta gainera bada ordanagailu bat ere, Interneten sartzeko aukera ematen duena.\nInformazio espezializatua eta eskala handiagokoa bilatu nahi duten erabiltzaileentzako gela da. Altzari, argiztapen, intsonorizazio eta klimatizazioari dagokienez behar bezala egokituta dago; bertan, badira zenbait informatika-ekipo, dagokion kudeaketa-aplikazioari konektatuta deskribapen-bitartekoen zuzeneko kontsultarako aukera eskaintzen dutenak.\nHan dago liburutegi osagarri bat ere, izaera historikoko erreferentziazko obrez osatua, zeinera interesatuek sarrera librea baituten.\nKontsultarako bi gela horiek bideo-zaintzako zerbitzua daukate.


Sormenetik Archives - Page 2 of 2 - Galtzaundi Euskara Taldea\nElkarlana oinarri eta azoka, euskara eta kultura saretu eta sustatzea helburu duen egitasmoa da.\nEkainaren 4ean, Tolosako Zerkausi azpian arraun klubak duen gunean, 10:30ak eta 12:15 artean, Sormenetik egitasmoaren 3. ekimena egin da. Oraingoan, Benito Lertxundi izan da gonbidatu berezia. Bere ibilbidea eta euskal kulturgintza ardatz, Juantxo Zeberiok, Naroa Anabitartek eta Imanol Artolak elkarrizketatu…\nSormenetik, sortzaileak eta herritarrak elkartuz\nBertaratutakoak, sortzaileak nahiz antolatzaileak oso gustura daude bigarren Sormenetik ekimenak eman duenarekin ere. Bertaratzerik izan ez zutenek ikusteko nahiz gogoeta lasaiago egin ahal izateko, jarraian 3 bideotan banatuta irailaren 25eko ekimena ikusi ahal da.\nSormenetik, elkarlanean azoka, euskara eta kultura saretuz\n2015eko martxoaren 21ean, azoka, euskara eta kultura uztartu dituen Sormenetik ekimena egin da Tolosan. Goizetik eguerdira arte luzatu da: Tolosa eta Uztaritzeren arteko senidetzea dela-eta, 12 uztariztar etorri dira Tolosara eta, 10:00ak eta 11:00k artean, Tolosako azoka ezagutzeko tourra egin…